Το Ιράν, το Ισραήλ και ο κίνδυνος ανάφλεξης | Η ΚΑΘΗΜΕΡΙΝΗ\n29 Σεπτεμβρίου, 2019 29.09.2019 • 21:09\nΗ ραγδαία επιδείνωση των ήδη κακών σχέσεων μεταξύ Ισραήλ και Ιράν αυξάνει τον κίνδυνο μιας σύρραξης που θα είχε βαριές και απρόβλεπτες επιπτώσεις για την ευρύτερη περιοχή. Οι σημαντικότερες εξελίξεις του τελευταίου καιρού είναι ότι το Ισραήλ και το Ιράν βρίσκονται σε ευθεία αντιπαράθεση στη Συρία. Ενώ στο παρελθόν οι δύο περιφερειακοί εχθροί συγκρούονταν μέσω αντιπροσώπων, τον Φεβρουάριο του 2018 ισραηλινό ελικόπτερο κατέρριψε ιρανικής κατασκευής drone (μη επανδρωμένο αεροσκάφος) που εισήλθε στον εναέριο χώρο του Ισραήλ από τη Συρία. Το Ισραήλ εξαπέλυσε μεγάλης κλίμακας επίθεση εναντίον ιρανικών στόχων στη Συρία, κατά την οποία η συριακή αεράμυνα κατέρριψε ισραηλινό F16. Ηταν το σοβαρότερο, άμεσο επεισόδιο μεταξύ των δύο χωρών από το 1979, όταν το νεοσύστατο ισλαμικό κράτος διέκοψε κάθε σχέση με το Ισραήλ. Από πέρυσι, λοιπόν, έσπασε ένα ταμπού: η ισραηλινή πολιτική που είχε στόχο να περιορίσει εμμέσως τις επιπτώσεις της ιρανικής εμπλοκής στον πόλεμο στη Συρία μετατράπηκε σε άμεση προσπάθεια να εμποδιστεί η στρατιωτική επέκταση του Ιράν. Το αποτέλεσμα ήταν το Ιράν να αλλάξει στρατηγική και να μεταφέρει μονάδες του σε περιοχές που δεν είναι τόσο εκτεθειμένες σε επιθέσεις των Ισραηλινών. Ετσι, κάποιες μονάδες και όπλα μεταφέρθηκαν στον Λίβανο, όπου εδώ και καιρό ισχύει και εδώ ένα ταμπού: το Ισραήλ και η Χεζμπολάχ, η πολιτική οργάνωση και πολιτοφυλακή των σιιτών του Λιβάνου, βρίσκονται σε ψυχρό πόλεμο, χωρίς άμεση αντιπαράθεση. Υπάρχει κίνδυνος, όμως, εάν αρχίσουν επιθέσεις εναντίον του Ισραήλ, η αντίδραση του Ισραήλ να εμπλέξει όλο τον Λίβανο, μιας και η Χεζμπολάχ συμμετέχει στην κυβέρνηση και είναι παρούσα σε όλο το φάσμα των κρατικών δομών και της κοινωνίας.\nΣήμερα, λοιπόν, οι δύο εχθροί βρίσκονται σε άμεση αντιπαράθεση χωρίς κάποιον οργανισμό ή αξιόπιστο κράτος που θα μπορούσε να μεσολαβήσει ώστε να αποτρέψει τη σύρραξη. Ούτε η μία χώρα ούτε η άλλη θέλει κλιμάκωση – εκτός εάν βρεθεί με την πλάτη στον τοίχο. Αλλά, όταν η ένταση είναι τόσο μεγάλη, κάποια λανθασμένη εκτίμηση μπορεί να προκαλέσει έκρηξη. Η κατάσταση περιπλέκεται από την ανάμειξη μεγαλύτερων δυνάμεων. Η απόσυρση των ΗΠΑ από τη διεθνή συμφωνία για τον περιορισμό του πυρηνικού προγράμματος του Ιράν (με ενθάρρυνση από το Ισραήλ), οι αμερικανικές κυρώσεις που έχουν υψηλό κόστος για το Ιράν και η στήριξη της Ουάσιγκτον στη Σαουδική Αραβία αυξάνουν την ένταση. Η πρόσφατη επίθεση με drone σε πετρελαϊκές εγκαταστάσεις στη Σαουδική Αραβία, η οποία ξάφνιασε τους πάντες, ερμηνεύεται ως απειλή από την Τεχεράνη ότι εάν το Ιράν δεν μπορεί να εξάγει ενέργεια ούτε η Σαουδική Αραβία θα μπορεί. Παρότι το Ιράν αποποιείται την ευθύνη για την επίθεση, αυτή έδειξε ότι οι αμερικανικές απειλές ήταν κούφιες. Απέδειξε και πόσο δύσκολη είναι η διαχείριση της ολοένα και πιο επικίνδυνης κατάστασης.\nΗ Ρωσία, με την εμπλοκή της υπέρ του καθεστώτος Ασαντ, πρωταγωνιστεί στην περιοχή και επιδιώκει να εξασφαλίζει τα δικά της συμφέροντα. Ενώ συμμάχησε με το Ιράν, τώρα η Μόσχα θεωρεί την Τεχεράνη ανταγωνιστή για επιρροή. Οι Ρώσοι γνωρίζουν ότι παρά την ισχύ τους παραμένουν «ξένος» παράγοντας στη Συρία, ενώ οι Ιρανοί ήρθαν για να μείνουν. Μεταξύ άλλων, έχουν στήσει τηλεφωνικό δίκτυο, τηλεοπτικό κανάλι και άλλα μέσα ενημέρωσης. Εχουν εγκαταστήσει σιίτες πολιτοφύλακες και τις οικογένειές τους σε κρίσιμης σημασίας περιοχές, επιδιώκοντας να δημιουργήσουν ένα τόξο σιιτών από την Τεχεράνη έως τη Μεσόγειο. Η αμερικανική εισβολή στο Ιράκ ήδη τους «χάρισε» τη Βαγδάτη. Η Ρωσία διατηρεί επαφή με το Ισραήλ, αλλά χωρίς να προσφέρει πολλά για τη σταθεροποίηση της κατάστασης – μάλλον τη συμφέρει περισσότερο η αστάθεια, για να διαπραγματεύεται από θέση ισχύος.\nΧωρίς να αναφερθούμε εδώ και στην περαιτέρω εμπλοκή της Τουρκίας, αυτές είναι οι αδρές γραμμές μιας εξαιρετικά επικίνδυνης και περίπλοκης κατάστασης. Απαιτεί συνεχή επαγρύπνηση από Αθήνα και Λευκωσία, αλλά και σοβαρή μεσολάβηση από διεθνείς οργανισμούς. Μια μεσολάβηση που σήμερα δεν είναι ορατή.


Ψυχολογικές Θεραπείες - ΜΑΛΑΜΑ - ΙΝΣΤΙΤΟΥΤΟ ΨΥΧΟΛΟΓΙΚΩΝ ΕΦΑΡΜΟΓΩΝ (ΙΨΕ)\nΚαθώς δεν υπάρχει μόνο μια αιτία, έτσι δεν υπάρχει μόνο μια θεραπευτική προσέγγιση για την αντιμετώπιση των ποικίλων ψυχολογικών και διαπροσωπικών προβλημάτων.\nΑκολουθεί σύντομη περιγραφή ψυχολογικών θεραπειών οι οποίες σύμφωνα με την διεθνή βιβλιογραφία και κλινική εμπειρία διαχειρίζονται ένα μεγάλο φάσμα ψυχολογικών προβλημάτων και διαταραχών.\n“Επιλέξτε τους τίτλους από την ακόλουθη λίστα ώστε να δείτε πληροφορίες για την αντίστοιχη ψυχολογική θεραπεία”\nΨυχοθεραπεία που επιλύει διαπροσωπικά προβλήματα και φέρνει ανάρρωση των συμπτωμάτων όπως στην κατάθλιψη, μετά-γεννητική κατάθλιψη, άγχος, μεταβάσεις ζωής, απώλεια-πένθος, διαμάχη ρόλων, διαπροσωπική επικοινωνία, επίλυση συγκρούσεων. Βασίζεται, κυρίως, στην κατανόηση του τρόπου συναισθηματικού δεσμού καθώς επίσης και στην ανάλυση της επικοινωνίας την οποία χρησιμοποιεί το πρόσωπο.\nΘεραπεία που θα δώσει τις ικανότητες και τις στρατηγικές ώστε να ξεπεραστεί ένα συγκεκριμένο πρόβλημα και την δυνατότητα μεταβιβάσιμων δεξιοτήτων για μελλοντικές παρόμοιες δυσκολίες. Περιοχές που είναι αναμφισβήτητα η επιλογή πρώτης γραμμής όπως φοβίες, κλινική ανησυχία, ιδεοψυχαναγκαστική διαταραχή, κατάθλιψη, ψυχογενείς διαταραχές, ποικίλες απώλειες.\nΓια μακράς διαρκείας προβλήματα όπως επαναλαμβανόμενα θέματα σχέσεων, μόνιμο υπερβολικό άγχος, δυσκολίες προσωπικότητας και διαταραχές προσωπικότητας. Ενοποιημένο συνδυαστικό μοντέλο. Περιλαμβάνει θεωρία συναισθηματικού δεσμού, διαπροσωπική θεραπεία, γνωσιακή-συμπεριφορική, θεωρία σχέσεων αντικειμένου, υπαρξιακής τεχνικές ερευνητικά τεκμηριωμένο για την αποτελεσματικότητα του.\nΗ οικογενειακή συμβουλευτική είναι σχεδιασμένη να επικεντρωθεί σε ειδικά θέματα που επηρεάζουν την ψυχική υγεία και την λειτουργία της οικογένειας. Υποστηρίζει την οικογένεια σε δύσκολες μεταβάσεις, σε ψυχολογικά προβλήματα ή σε συμπεριφορές που προκύπτουν από προβλήματα υγείας στα μέλη της οικογένειας.\nΗ θεραπεία ζεύγους βοηθά το ζευγάρι να κατανοήσει γιατί επιμένουν οι έντονες διαφορές τους και γιατί δεν έχουν ξεπεραστεί ως τώρα. Εστιάζει στο πώς θα έρθουν στο προσκήνιο τα δυνατά στοιχεία της σχέσης καθώς και στο πώς θα δημιουργηθούν οι μεθοδολογίες που αποτελούν σημαντικό βήμα για να επιτραπούν λύσεις στα προβλήματα του ζευγαριού και αναβάθμιση της συντροφικότητάς τους.\nΣΥΜΒΟΥΛΕΥΤΙΚΗ ΨΥΧΟΛΟΓΙΚΗ ΥΠΟΣΤΗΡΙΞΗ\nΗ συμβουλευτική ψυχολογική προσέγγιση εστιάζει στο πώς οι άνθρωποι λειτουργούν προσωπικά και ευρύτερα. Αναφέρεται στις ανησυχίες που υπάρχουν σε διάφορους τομείς όπως, σχέσεις, φυσική υγεία, εργασία, και υποστηρίζει τον άνθρωπο να τις κατανοήσει κα να τις διαχειριστεί.


Τουριστικά πακέτα στο Ισραήλ σε μαθαίνουν πώς να σκοτώνεις Παλαιστίνιους - INFO-WAR\n“Σταματήστε να το παίζετε πολιτικά ορθοί και ανοίξτε πυρ” ουρλιάζει ένας εκπαιδευτής σε τουρίστες από τον Χονγκ Κονγκ, που πληρώνουν 115 δολάρια (85 για τα παιδιά) για να μπορούν να πυροβολούν με αληθινά πυρά φωτογραφίες και κούκλες που αντιπροσωπεύουν Παλαιστίνιους.\nΗ Caliber 3, που λειτουργεί στον ισραηλινό οικισμό Γκους Ετζιόν στη Δυτική Όχθη, είναι μια από τις “πρωτοπόρες” εταιρείες, η οποία εκμεταλλεύτηκε τη νέα αγορά για τουρίστες. Σύντομα όμως εμφανίστηκαν τουλάχιστον έξι ανταγωνιστές σε διάφορες περιοχές της χώρας.\nΣτο παρελθόν αρκετές ακόμη εταιρείες έχουν προσπαθήσει να εκμεταλλευτούν για εμπορικούς σκοπούς τις σφαγές αμάχων. Χαρακτηριστικό παράδειγμα ήταν τα T-shirt που κυκλοφορούσαν πριν από χρόνια στο Ισραήλ και έδειχναν σκίτσα με έγκυες παλαιστίνιες στο στόχαστρο ενός όπλου. Η λεζάντα έγραφε: “Πυροβολείς έναν, σκοτώνεις δύο”.


Η ματωμένη 9η Μάη του 1934 στην Καλαμάτα, ο ξεσηκωμός και η προδοσία των εργατών – Μια παρουσίαση από την Τομεακή Επιτροπή Μεσσηνίας ΚΚΕ* (μέρος 2ο) | Foninews.gr\nBy on\t 11 Μαΐου 2018 ΑΦΙΕΡΩΜΑΤΑ\nΚΑΛΑΜΑΤΑ ΠΕΜΠΤΗ 10 ΜΑΗ 1934. Κηρύσσεται επίσημα πανεργατική απεργία. Από το πρωί στρατοκρατειται ολόκληρο το λιμάνι. Ύστερα από τις διαμαρτυρίες των εργατών και την κατακραυγή όλου του κόσμου αποσύρονται οι στρατιωτικές δυνάμεις. Αστυνομικές περιπολίες όμως διατρέχουν όλους τους δρόμους. Παντού συλλαμβάνουν όποιο συνειδητό εργάτη συναντήσουν.\nΗ Ενιαιομετωπική Κεντρική απεργιακή επιτροπή των Ταξικών Συνδικάτων και των σωματείων του Εργατικού Κέντρου είχε καθορίσει από το προηγούμενο βράδυ να γίνει σύσκεψη. Σε αυτήν δεν παρουσιάζονται οι αντιπρόσωποι της Διοίκησης του Εργατικού Κέντρου. Οι αντιπρόσωποι των σωματείων αποκηρύσσουν το Σταθάτο και την άλλη συμμορία και καλούν τους εργάτες να κατέβουν στην απεργία. Η απεργία είναι γενική και σε αυτήν παίρνουν μέρος οι τσαγκαράδες, μηχανουργοί, αρτεργάτες, καπνεργάτες, τροχιοδρομικοί, εργάτες οίνων και οινοπνευμάτων, ελαιοχρωματιστές και τσιμεντάδες.\nΟ Ριζοσπάστης περιγράφει την αντιπαράθεση που φουντώνει με τις δυνάμεις του εργοδοτικού και κυβερνητικού συνδικαλισμού. Το ίδιο βράδυ γίνεται σύσκεψη στο εργατικό κέντρο παρουσία του επόπτη εργασίας Μαυρομάτη και των «εργατικών» γερουσιαστών Κίσκιρα και Λάβδα, που εφτασαν από την Αθήνα. Στη σύσκεψη παίρνει μέρος και η κεντρική απεργιακή επιτροπή. Ο Λάβδας με τον Κίσκιρα ζήτησαν να αντιπροσωπεύσουν μόνο αυτοί με τον σοσιαλφασίστα Ζωάκο τους εργάτες στη σύσκεψη. Ο αντιπρόσωπος της κεντρικής απεργιακής επιτροπής σ.Ξενάκης ξεσκέπασε τις προσπάθειες αυτές. Ύστερα από αυτό αποφασίστηκε να ξαναγίνει σύσκεψη, στην οποία κάθε σωματείο θα υποβάλει τα αιτήματα του πλάι στα αιτήματα των λιμενεργατών και θα βγει επιτροπή που θα παρουσιαστεί στις αρχές. Όταν οι εργάτες ζήτησαν να αποφυλακιστούν οι συλληφθέντες ο επόπτης εργασίας με ένα σημείωμα του ζήτησε την αποφυλάκιση μόνο των αρτεργατών. Οι εργάτες εξαγριώθηκαν από την ενέργεια αυτή και απάντησαν: «Εμείς δεν ζητάμε να αποφυλακιστούν οι συλληφθέντες με μπιλίοτα, ούτε ορισμένοι. Οι σκλάβοι της Καλαμάτας ζητάνε την αποφυλάκιση από τις φασιστικές βαστίλλες όλων των τίμιων αδερφών τους». Αργά τη νύκτα αφέθηκαν ελεύθεροι πολλοί συλληφθέντες.\nΤο ίδιο βράδυ στο ξενοδοχείο της «Μεγάλης Βρεττάνιας» συνήλθαν σε μυστική σύσκεψη ο επόπτης εργασίας, οι Λάβδας και Κίσκιρας, ο αλευροβιομήχανος Πάστρας, ο νομάρχης και ο διοικητής χωροφυλακής. Οι σοσιαλφασίστες παζαρεύουν σε αυτή τα ζητήματα των εργατών χωρίς να έχουν καμμία εντολή από αυτούς. Κατά παρόμοιο τρόπο παζαρεύει τα ζητήματα των λιμενεργατών ο πρόεδρος τους Ζωάκος και 2-3 μέλη της διοίκησης που πήγαν εκεί χωρίς την εξουσιοδότηση των εργατών.\nΈξω από τα γραφεία των φορτοεκφορτωτών ο Ζωάκος τοιχοκόλλησε προκήρυξη συνιστώντας ηρεμία και ησυχία στους εργάτες.\nΗ πόλη της Καλαμάτας και ολόκληρός ο νομός είναι ανάστατος. Στην επαρχία αγρότες όλης της περιφέρειας είναι ανάστατοι και με αγανάκτηση σχολιάζουν το αιματοκύλισμα των εργατών.\nΕκείνες τις μέρες ο ριζοσπάστης γίνεται κυριολεκτικά ανάρπαστος. Εξαντλούνται όλα τα φύλλα. Οι εργάτες τον γυρίζουν ο ένας απ’ τον άλλο για να τον διαβάσουν. Τα συνθήματα του Ρίζου γίνονται και συνθήματα ολόκληρης της μάζας.\nΤην Πέμπτη το βράδυ διοργανώνεται σύσκεψη ΕΓΣΕΕ, ΓΣΕΕ, Ανεξάρτητα συνδικάτα, με σκοπό την κήρυξη 24ωρης απεργίας. Όλες οι οργανώσεις πολεμούν με λύσσα την πρόταση της ΕΓΣΕΕ για άμεση κήρυξη 24ωρης απεργίας. Οι ρεφορμιστές κωλυσιεργούν λέγοντας να μην ορίσουμε ημερομηνία υπονομεύοντας ανοιχτά την πραγματοποίηση της απεργίας, δηλαδή να μη γίνει ποτέ.\nΕν τω μεταξύ, το κύμα αλληλεγγύης σε όλες τις πόλεις της Ελλάδας φουντώνει. Στον Πύργο Ηλείας κηρύσσεται 24ωρη γενική απεργία διαμαρτυρίας, γίνεται συλλαλητήριο με 700 άτομα. Επίσης κήρυξαν 24ωρη απεργία διαμαρτυρίας οι λιμενεργάτες του Κατάκωλου. Εκεί οι απεργοί έρχονται σε σύγκρουση με την αστυνομία και πετούν στην θάλασσα τα φορτία που ξεφορτώθηκαν από ένα καράβι\nΟι σιδηροδρομικοί της Μακεδονίας διοργανώνουν συγκέντρωση, 150 καπνεργάτες συγκεντρώνονται στο εργοστάσιο Σαγιουτζόγλου. Στο Βόλο 300 καπνεργάτες κάνουν γενική συνέλευση και ζητούν άμεση παραδειγματική τιμωρία των υπευθύνων και αποζημίωση – σύνταξη στις οικογένειες των θυμάτων.\nΑπό το πρωί κυκλοφορούν διαμαρτυρίες σε όλες τις σχολές που τις υπέγραψαν 600 φοιτητές. Στη Νομική σχολή γίνεται συγκέντρωση με 300 φοιτητές. Επίσης συγκέντρωση γίνεται στη Φιλοσοφική σχολή με 250 φοιτητές.\nΣτο εργοστασίο Αποστολοπούλου στο Κολωνό Γίνεται συγκέντρωση 45 τσαγκαράδων. Αποφασίζουν στάση εργασίας σε ένδειξη διαμαρτυρίας για τις δολοφονίες της Καλαμάτας και επίδοση ψηφίσματος στο υπουργείο Δικαιοσύνης.\nΜε πρωτοβουλία της Ένωσης υποδηματεργατών του Πειραιά γίνανε συγκεντρώσεις διαμαρτυρίας για τις δολοφονίες των εργατών της Καλαμάτας. Στις συγκεντρώσεις αυτές πήραν μέρος συνολικά 200 τσαγκαράδες.\nΓίνονται συσκέψεις στα εργοστάσια Πούλου, Γιανέλη, Σταθάκη και Στεφανάτου και ιδρύθηκαν ομάδες αντιφασιστικής δράσης, εργοστασιακές επιτροπές και απεργιακά ταμεία.\nΣτο σταθμό Ν.Ιωνίας συγκέντρωση με 300 περίπου εργάτες\nΣτην οικοδομή Αρσακείου έγινε σύσκεψη αμμοκονιαστών, στην οποία εγκρίθηκε διαμαρτυρία για τα γεγονότα της Καλαμάτας και χαιρετιστήριο στους απεργούς. Επίσης το σωματείο αμμοκονιαστών κυκλοφορεί καταλόγους εράνων για την ενίσχυση των απεργών Καλαμάτας.\nΑντιπροσωπείες εργατικών οργανώσεων πάνε στην Κυβέρνηση για να επιδώσουν ενυπόγραφες διαμαρτυρίες για τα γεγονότα της Καλαμάτας. Δεν τις δέχονται με την πρόφαση ότι δεν είναι μέρα ακροάσεων. Από εκεί οι επιτροπές πάνε στο σπίτι του Τσαλδάρη όπου πάλι δεν γίνονται δεκτές.\nΕπιτροπή του Συνδέσμου εργατών Αυτοκινήτων που πήγε να δώσει διαμαρτυρία στο Πολιτικό Γραφείο δεν έγινε δεκτή. Ο Σύνδεσμος κυκλοφορεί για υπογραφή διαμαρτυρία σε όλες τις πιάτσες ..\nΕπίσης διαμαρτυρίες στέλνουν η αριστερή παράταξη μαρμαρογλυπτών Βόλου, το Εργατικό Κέντρο Ηπείρου και η Εργατ. Βοήθεια Ηπείρου, το σωματείο φορτοεκφορτωτών Δραπετσώνας, η Ναυτεργατική Ένωση Ελλάδας, ο σύλλογος του συνοικισμού Ευγενία του Πειραιά που κυκλοφόρησε προκήρυξη, η Ένωση Χρεωμένων μικροιδιοκτητών, η διοικητική επιτροπή των κουρέων της Αθήνας, η Ένωση Εμποροϋπαλλήλων του Πειραιά, το σωματείο ραφτεργατών του Πειραιά, ο σύνδεσμος πετρελαιοεργατών Πειραιώς.\nΠΑΡΑΣΚΕΥΗ 11 ΜΑΗ 1934. με πρωτοβουλία των Κομμουνιστών, διοργανώνεται μαχητικό συλλαλητήριο στην Αθήνα στις 12.00 το μεσημέρι, μπροστά στο υπουργείο εσωτερικών. Συμμετέχουν πάνω από 2.500 εργάτες και εργάτριες. Σε αυτό το συλλαλητήριο καλούν το Ενωτικό Εργατικό Κέντρο Αθηνών, ο Σύνδεσμος εργατών Βιομηχανίας Αυτοκινήτων, τα Επισιτιστικά Σωματεία, ο σύνδεσμος εργατών αυτοκινητιστών, σωματεία τσαγκαράδων και οργανώσεις οικοδόμων, καπνεργατών, αρτεργατών, ραφτεργατών.\nΗ συγκέντρωση χτυπιέται από την αστυνομία και χαφιέδες συλλαμβάνουν εργάτες. Τότε διαδηλωτές καταφέρνουν και τους απελευθερώνουν. Πολλοί χτυπήθηκαν με γκλοπς και αρκετές γυναίκες ποδοπατήθηκαν. Στη Θεσσαλονίκη η καπνεργατική ομοσπονδία Ελλάδος, βγάζει ανακοίνωση στήριξης των απεργών της Καλαμάτας.\nΣτον Πειραιά, με πρωτοβουλία της πρώτης αχτίδας της Κομμουνιστικής οργάνωσης Πειραιά, διοργανώνεται συγκέντρωση των λιμενεργατών άνθρακα που συμμετέχουν 150 εργάτες.\nΣε εργοστάσια πετρελαίων του Πειραιά γίνονται συγκεντρώσεις από το ΚΚΕ και την ΟΚΝΕ.\nΗ αριστερή παράταξη του συλλόγου μεσσήνιων φοιτητών ζητάει την ικανοποίηση των αιτημάτων των απεργών και κάνει έρανο για τη στήριξη τους.\nΟι τσαγκαράδες διοργανώνουν σύσκεψη στον Πειραιά που συμμετέχουν 50 αντιπρόσωποι από 22 εργοστάσια. Το ενωτικό εργατικό κέντρο Πειραιά καλεί για συγκέντρωση στις 12 Μάη.\nΕπίσης γίνονται συλλαλητήρια σε Μεσολόγγι, Λειβαδιά, Λαμία, Τύρναβο, Τρίπολη, Τρίκαλα, Πάτρα, Καβάλα και Βόλο.\nΗ ΕΓΣΕΕ μετά την κωλυσιεργία των ρεφορμιστών σε έκτακτη συνεδρίαση της εκτελεστικής επιτροπής, προκηρύσσει 24ωρη απεργία για τη Δευτέρα 14 Μάη. Απόφαση παίρνουν αμέσως οι εργάτες ηλεκτρισμού, οι τροχιοδρομικοί, οι αυτοκινητιστές, οι φωτοαεριοεργάτες.\nΣτην Καλαμάτα γίνεται συνέλευση των λιμενεργατών και αποφασίζουν τη συνέχιση του αγώνα τους. Οι εργάτες απαιτούν την απόλυση των συλληφθέντων. 250 εργάτες κατεβαίνουν στη νομαρχία και ζητούν να αφεθούν ελεύθεροι οι συνάδελφοί τους Νιάρχος και Σταθάκος. Ο διοικητής της χωροφυλακής Αγγελέτος δήλωσε ότι «δεν έχει όρεξη να παίξει με τους κομμουνιστές γιατί αυτοί καθοδηγούν την απεργία». Ακόμα, ότι θα «συλλαμβάνεται κάθε κομμουνίζων», ενώ ο ανώτατος διοικητής δήλωσε ότι σε περίπτωση που θα συγκροτηθεί συλλαλητήριο διαμαρτυρίας «θα πέσουν κι άλλα κορμιά».\nΓίνεται σύσκεψη της απεργιακής επιτροπής των λιμενεργατών, του προέδρου τους Ζωάκου και των σοσιαλφασιστών γερουσιαστών Λαβδά και Κισκήρα. Οι μύλοι προσφέρουν 7,5 δρχ τον τόνο και δάνειο 1200000 δρχ που να αποπληρώνουν αναδρομικά οι εργάτες. Ο Ζωάκος συμφώνησε με τη λύση αυτή. Η απεργιακή όμως επιτροπή την απορρίπτει. Το θέμα τίθεται σε συνέλευση των απεργών για να αποφασίσει.\nΚΑΛΑΜΑΤΑ 12 ΜΑΪΟΥ: Στη συνέλευση των λιμενεργατών, ο Ζωάκος είπε ότι οι εργάτες δεν πρέπει να ζητάνε αναδρομική πληρωμή από το 1926. Ο αντιπρόσωπος της αριστερής παράταξης τόνισε ότι η λύση αυτή δεν είναι συμφέρουσα και ξεσκέπασε το Ζωάκο που δέχτηκε τέτοια λύση. Τελικά η συνέλευση με ελάχιστη πλειοψηφία δέχτηκε τη λύση που πρότεινε ο Ζωάκος. Ο Ζωάκος που συνεργαζόταν στενά με τους αλευροβιομήχανους Πάστρα και Τραβασάρο και τις αρχές έδωσε ένα κυνικό ανακοινωθέν με το οποίο ευχαριστεί τον διοικητή της χωροφυλακής και όλες τις αρχές για την καλή τους στάση! Επίσης με τηλεγράφημα του προς την κυβέρνηση ζητάει την ανάκληση της μετάθεσης διοικητή της χωροφυλακής. Οι εργάτες είναι ανάστατοι από το γεγονός αυτό και κάνουν συνέλευση για την ανάκληση του σοσιαλφασίστα προέδρου.\nΣύσκεψη γίνεται και μεταξύ των αλευροβιομηχάνων και της απεργιακής επιτροπή των μυλεργατών και τις αρχές. Ο αλευροβιομήχανος Αποστολάκης δεν δέχτηκε να παραβρεθεί. Στη σύσκεψη αποφασίστηκε να αυξηθεί το μεροκάματο των μυλεργατυών σε 72,5 και 95,5 δρχ και να επαναπροσληφθούν όλοι οι απολυθέντες.\nΠρωτού όμως δοθεί η λύση αυτή στα ζητήματα των μυλεργατών ο πρόεδρος των λιμενεργατών Ζωάκος δήλωσε ότι θα λυθεί η απεργία των λιμενεργατών, ανεξάρτητα αν θα λυθεί συγχρόνως η απεργία των μυλεργατών.\nΣτο μεταξύ, τα τρομοκρατικά μέτρα συνεχίζονται, περίπολοι χωροφυλακής γυρίζουν στους δρόμους και το σπίτι του Πάστρα φρουρείται απ όλες τις πλευρές. Οι συλληφθέντες Πετρόπουλος Μιρλής και Γραμμένος κρατούνται ακόμα στην ασφάλεια. Οι σοσιαλφασίστες Κισκήρας και Λαβδάς σε απαίτηση των εργατών να ζητήσουν την απόλυση των κρατουμένων απάντησαν: «αυτοί είναι κομμουνιστές και δεν επεμβαίνουμε».\nΗ εκτελεστική επιτροπή της ΕΓΣΕΕ, συνεδριάζει εκτάκτως για τη κατάσταση που δημιουργείται ύστερα από τη λύση της απεργίας στην Καλαμάτα και για την πρόταση των ρεφορμιστών ηγετών για διήμερη αναβολή της απεργίας, (ζητούσαν να γίνει στις 16 αντί στις 14 Μάη). Η ενωτική εκτελεστική επιτροπή κάνει δεκτή την πρόταση, ειδοποίει τους ρεφορμιστές ηγέτες, και στέλνει νέες τηλεγραφικές οδηγίες για τη μεταβολή της απεργίας στις επαρχίες.\n13 ΜΑΪΟΥ 1934: Αλλός ένας τραυματισμένος εργάτης υπέκυψε στα τραύματα του. Εκατοντάδες εργατών περιέφεραν τον νεκρό τους στο λιμάνι διαδηλώνοντας το άσβεστο μίσος τους ενάντια στους δολοφόνους.\nΓια να κατευνάσουν την οργή των μαζών και να κοροϊδέψουν με λίγα ψίχουλα τα θύματα, οι καρχαρίες της Καλαμάτας συστήνουν επιτροπή υπό την προεδρεία του Μητροπολίτη για τη διενέργεια εράνων. Οι αλευροβιομήχανοι για τα συμφέροντα των οποίων σκοτώθηκαν τόσες εργατικές ψυχές, προσφέρανε 10000 δρχ νομίζοντας ότι έτσι θα πάρουν από τους σκλάβους τους συγχωροχάρτι για τα εγκλήματα τους.\nΟι Κισκήρας και Λαβδάς, σε δηλώσεις τους τονίζουν πως οι λιμενεργάτες πρέπει να είναι ευχαριστημένοι για τη λύση που δόθηκε στα αιτήματα τους. Για να καταλάβει όμως καθένας ότι κάθε άλλο παρά ικανοποιητική είναι η λύση που δόθηκε αρκεί να αναφέρουμε ότι η λεγόμενη αποζημίωση που θα παίρνουν οι γέροι και ανίκανοι θα είναι δάνειο 1200000 δρχ που θα δίνει ο μύλος «Ευαγγελιστρία» και που θα πληρώσουν οι εργάτες με τους τόκους. Ακόμα οι εργάτες θα πληρώσουν με τους ίδιους τόκους και δάνειο 1300000 δρχ που θα εγγυηθεί το κράτος. Είναι ολοφάνερο ότι δεν πρόκειται για αποζημίωση, αλλά τοκογλυφική λήστευση των εργατών.\nΕν τω μεταξύ συνεχίζεται το κύμα διαμαρτυρίας. Οι μυλεργάτες Αθήνας και Πειραιά κάνουν γενική συνέλευση. Οι εργαζόμενοι τήρησαν ενός λεπτού σιγή για τα θύματα και έψαλαν ύστερα το πένθιμο εμβατήριο. Ομοίως 600 τροχιοδρομικοί κάνουν γενική συνέλευση και πραγματοποιούν διαδήλωση.\nΗ 1η Αχτίδα της Κομμουνιστικής νεολαίας διοργανώνει συγκέντρωση στη Δραπετσώνα. Ο ομιλητής της ΚΝ κάλεσε σε μαζική συμμετοχή στην 24ωρη απεργία και κάλεσε τους εργάτες να περιφρουρήσουν το ΚΚ την ΚΝ και τα ταξικά συνδικάτα που απειλεί με διάλυση η κυβέρνηση.\nΑπόφαση για 24ωρη απεργία παίρνουν: η ομοσπονδία ιματισμού, οι ραφτεργάτες της Αθήνας οι γκαζέριδες, οι καπνεργάτες, οι φορτοεκφορτωτές και οι πετρελαιοεργάτες. Πραγματοποιείται σύσκεψη εργατών επισιτισμού για την προετοιμασία της απεργίας. Αντίστοιχα γίνονται σε Θεσσαλονίκη και Πάτρα.\nΣυλλαλητήριο για τη σφαγή γίνεται στο Σικαγο και στη Νέα Υόρκη. Στο Ριζοσπάστη φτάνει το ακόλουθο τηλεγράφημα: «’Ελληνες εργάτες Νέας Υόρκης συνέλθοντες σε συλλαλητήριο διαμαρτυρόμαστε προς την ελληνική πρεσβεία και προς την ελληνική κυβέρνηση για τας σφαγάς των εργατών Καλαμών. Εκφράζομεν μέσω του ριζοσπάστη την αλληλεγγύη των ελλήνων εργατών της Αμερικής προς τους απεργούς Καλαμών και συλλυπητήρια προς τις οικογένειες των θυμάτων»\nΕπίσης την ίδια μέρα δημοσιεύεται στην Πράβντα το κεντρικό όργανο του Μπολσεβίκικου Κόμματος η είδηση για τις ομαδικές σφαγές στην Καλαμάτα.\nΟι φυλακισμένοι αγωνιστές του Γεντί Κουλέ αποφασίζουν να πάρουν μέρος στην 24ωρη απεργία κηρύσσοντας απεργία πείνας.\n*Το κείμενο παρουσιάστηκε με τη μορφή αφηγήσεων και με καλλιτεχνικό πρόγραμμα, σε εκδήλωση που πραγματοποιήθηκε στα τέλη Δεκέμβρη του 2015, στο Εργατικό Κέντρο Καλαμάτας, από την Τομεακή Επιτροπή του ΚΚΕ


Το Αφηρημένο Blog: Νέα αρχαιολογική αποκάλυψη: Οι «Κούροι της Αταλάντης»\nΝέα αρχαιολογική αποκάλυψη: Οι «Κούροι της Αταλάντης»\nΕντυπωσιακά αρχαιολογικά ευρήματα ήρθαν τυχαία στο φως στην Αταλάντη κατά τη διάρκεια γεωργικών εργασιών από ιδιοκτήτη χωραφιού που εντόπισε πώρινο κορμό γυμνού ανδρικού αγάλματος αρχαϊκών χρόνων στον τύπο του κούρου.\n«Είναι συγκλονιστικό να αναδύονται από τη γη τέτοια γλυπτά!» σημειώνει στην προσωπική της σελίδα στο facebook η αρχαιολόγος Μαίρη Παπαγεωργίου, που δεν κρύβει τη χαρά της γι' αυτή τη μοναδική ανακάλυψη ευχόμενη μάλιστα σε κάθε συνάδελφό της αρχαιολόγο «να βιώσει μια ανάλογη εμπειρία». Και προσθέτει: «Συγχαρητήρια στους δύο πολίτες της Αταλάντης που υπέδειξαν τη θέση και χωρίς να μετακινήσουν το πρώτο άγαλμα χωρίς δεύτερη σκέψη ειδοποίησαν την Αρχαιολογική Υπηρεσία και το παρέδωσαν! Η πράξη τους οδήγησε σε αυτή την ανακάλυψη! Ένα μεγάλο ευχαριστώ για την εντιμότητα! Επιπλέον ένα μεγάλο ευχαριστώ στους συνεργάτες της ανασκαφής!».\n«Πρόκειται για πολύ σημαντικά ευρήματα που βοηθούν να φωτιστεί η ιστορία του τόπου μας» σημειώνει μιλώντας στο ΑΠΕ-ΜΠΕ ο δήμαρχος Νίκος Λιόλιος που παρακολουθεί από πολύ κοντά τις εξελίξεις. Σύμφωνα με τις εκτιμήσεις του «είμαστε ακόμη στην αρχή των αποκαλύψεων καθώς οι ανασκαφές θα συνεχιστούν τόσο στο συγκεκριμένοι αγροτεμάχιο αλλά και ευρύτερα στην περιοχή και είναι ζωντανή η ελπίδα να αποκαλυφθούν και νέα ευρήματα».


Παντέλης: «Δεν το παίζω Πανιωνάρα» - Onsports.gr\nOnsports Team\t26 Αυγούστου 2013, 11:33\nΠαντέλης: «Δεν το παίζω Πανιωνάρα»\nΟ προπονητής των «κυανέρυθρων» τόνισε πως παρά το γεγονός ότι είναι γέννημα-θρέμα νεοσμυρνιώτης, δεν προσπάθησε ποτέ να «πουλήσει» οπαδισμό έτσι ώστε να εξασφαλίσει μια θέση στον Πανιώνιο.\n«Είμαι παιδί της Νέας Σμύρνης. Το πατρικό μου είναι απέναντι από το γήπεδο. Εκεί γεννήθηκα, εκεί πρωτόπαιξα μπάλα. Αλλά ποτέ δεν το πούλησα, ούτε το διαφήμισα. Δεν το έπαιξα ποτέ Πανιωνάρα, ούτε θα το παίξω. Είμαι 17 χρόνια επαγγελματίας προπονητής κυρίως σε Β' και Γ' Εθνική και δεν το κρύβω πως το όνειρό μου ήταν να γυρίσω κάποτε στον Πανιώνιο σαν προπονητής» λέει, παραμένοντας ωστόσο για μια ακόμη φορά σεμνός και ταπεινός. Αυτό το 3-0 επί του Παναθηναϊκού δύσκολα θα ξεχαστεί στην «πλατεία», ανέφερε αρχικά στην εφημερίδα Goal ο Νίκος Παντέλης και στη συνέχεια πρόσθεσε:\n«Στόχος είναι να κάνουμε κάτι παρόμοιο με πέρυσι. Να μαζέψουμε γρήγορα βαθμούς που θα βοηθήσουν να εξασφαλίσουμε γρήγορα την παραμονή μας. Οι τέσσερις βαθμοί είναι καλό ξεκίνημα, δεν το περιμέναμε, αλλά πρέπει να κοιτάμε παιχνίδι το παιχνίδι. Φέτος το έργο μας θα είναι πιο δύσκολο, το πρωτάθλημα θα είναι πιο απρόβλεπτο και μετά την 5η αγωνιστική θα αρχίσει να φαίνεται μια εικόνα. Μας έχει φύγει ο περσινός κορμός στα χαφ. Ο Ρόβας, ο Ρόκας, ο Σάμαρης, ο Γουνδουλάκης. Εμείς έχουμε ακόμα πιο νεανική ομάδα. Πέρυσι οι μισές ομάδες ήταν σαν κι εμάς. Τώρα οι αντίπαλοι είναι ενισχυμένοι».\nΌσο για τη νίκη απέναντι στον Παναθηναϊκό, σχολίασε: «Μας βγήκε το πλάνο όπως το είχαμε σχεδιάσει, γνωρίζοντας πως η μεγάλη δύναμη του αντιπάλου είναι το κέντρο του. Είπα στα παιδιά πως ο Παναθηναϊκός είναι μεγάλη ομάδα αλλά και ο Πανιώνιος είναι μεγάλος. Από κει και πέρα μέτρησε η ατομική ικανότητα. Και απ' αυτή έχουμε μπόλικη, δόξα τω Θεώ...».\nΣτη συνέχεια, πρόσθεσε: «Κακά τα ψέματα. Από τη μια ήταν η ιστορία με τα "στημένα", από την άλλη είχα την ταμπέλα του προπονητή Β' Εθνικής. Λογικό ήταν κάποιοι άνθρωποι να με βλέπουν με καχυποψία. Στην Ελλάδα ζούμε και ξέρουμε τι γίνεται. Είχα μπλέξει και παρά το ότι αθωώθηκα ήξερα ότι θα είχα διαφορετική αντιμετώπιση. Εστω κι έτσι, ευχαριστώ τους ανθρώπους του Πανιώνιου που μου έδωσαν την ευκαιρία να επανέλθω στη Super Legue. Δεν πετάω στα σύννεφα επειδή κερδίσαμε τον Παναθηναϊκό. Είμαι συνειδητοποιημένος πως ο προπονητής έχει ημερομηνία λήξης. Το μόνο που μπορώ να υποσχεθώ, όχι σαν Πανιώνιος, αλλά σαν προπονητής, πως πέρα από τη σκληρή δουλειά, θα μπορώ να κοιτάξω όλο τον κόσμο στα μάτια. Γιατί πάνω απ' όλα ξέρω τι άνθρωπος είμαι εγώ...».\nΣε ερώτηση για τον Δημήτρη Κολοβό, απάντησε: «Είναι εξαιρετικός και πιστεύω πως έχει όλα τα φόντα να κάνει μεγάλη καριέρα. Κυριότερο προσόν του είναι η μετριοφροσύνη του και πως δεν πετάει στα σύννεφα».\nΤέλος, για την εμπλοκή του ονόματός του στο σκάνδαλο των «στημένων» αγώνων, υπογράμμισε: «Αυτή η περιπέτεια µε δυνάµωσε. Πρώτα απ' όλα σαν άνθρωπο. Κατάλαβα ποιοι είναι οι πραγµατικοί µου φίλοι. Ξέρω ότι και από την πλευρά τους οι άλλοι µε αντιµετωπίζουν δύσπιστα, όµως έχω σκληρύνει. Είµαι περισσότερο κουµπωµένος µε τους ανθρώπους, έχω γίνει λιγότερο αφελής» αναφέρει ο τεχνικός του Πανιώνιου, ευελπιστώντας πως όλο αυτό το σίριαλ έχει τελειώσει µια και καλή. «Δεν µπορεί να φανταστεί κανείς τι περάσαµε εγώ και η οικογένειά µου. Ούτε στον χειρότερο εχθρό µου δεν το εύχοµαι αυτό. Να µπαίνουν στο σπίτι σου, να σε συλλαµβάνουν και να σε διαποµπεύουν τα ΜΜΕ χωρίς να έχουν κανένα αποδεικτικό στοιχείο για το οποίο να κατηγορείσαι».


Εμανουέλ Μακρόν: «Θέλω να συνεχίσω το έργο μου» | Euronews\nΕμανουέλ Μακρόν: «Θέλω να συνεχίσω το έργο μου»\nΑπό Νικολέτα Δρούγκα with AFP, ASSOCIATED PRESS • ανανεώθηκε πριν: 16/12/2021\nΟ Εμανουέλ Μακρόν - Πνευματικά Δικαιώματα Ludovic Marin/AFP Pool Photo via AP, File\n«Επιθυμώ να συνεχίσω το έργο μου γιατί μέσα σε πέντε χρόνια δεν μπορείς να κάνεις τα πάντα». Με αυτή τη φράση ο Εμανουέλ Μακρόν έδειξε ότι προτίθεται να επαναδιεκδικήσει τη γαλλική προεδρία στις εκλογές του προσεχούς Απριλίου.\nΌταν όμως ερωτήθηκε ευθέως, απέφυγε να ανακοινώσει επίσημα την υποψηφιότητά του, λέγοντας ότι ακόμα δεν είναι σε θέση να το κάνει.\nΑπέρριψε πάντως την κατηγορία που του προσάπτουν, ότι κυβερνά αποκομμένος από την καθημερινότητα των πολιτών.\n«Έχεις το δικαίωμα να μην είσαι η καρικατούρα που θέλουν να σε κάνουν οι άλλοι, και έτσι νομίζω ότι εγώ δεν ήμουν ποτέ αυτός. Ξέρω από πού κατάγομαι. Κατάγομαι από μια οικογένεια νοσοκομειακών γιατρών από το Αμιάν και η γιαγιά μου ήταν δασκάλα. Ξέρω λοιπόν από πού κατάγομαι και ποιες είναι οι αξίες μου. Οι αξίες μου δεν είναι αυτές ενός προέδρου των πλουσίων. Είμαι φιλόδοξος για τη χώρα μας, είμαι υπέρ της καινοτομίας, είμαι υπέρ μιας οικονομικά ισχυρής χώρας, αλλά είμαι υπέρ μιας δίκαιης χώρας», τόνισε.\nΟ Γάλλος πρόεδρος δεν απέκλεισε το ενδεχόμενο νέων μέτρων ενάντια στον κορονοϊό μέσα στις γιορτές και είπε πως είναι στο τραπέζι το ζήτημα της υποχρεωτικότητας του εμβολιασμού, τονίζοντας όμως ότι ίσως να μην χρειαστεί.\n«Είμαστε σχεδόν εκεί, στο επίπεδο της υποχρεωτικότητας του εμβολιασμού, αφού έχει εμβολιαστεί πάνω από το 90% εκείνων που πρέπει να κάνουν το εμβόλιο. Θα το δούμε ρεαλιστικά τις επόμενες εβδομάδες. Είναι πιθανό ότι πάμε προς τακτικές ενισχυτικές δόσεις», είπε.\nΚάνοντας απολογισμό της θητείας του, ο Εμανουέλ Μακρόν μίλησε για «πέντε χρόνια χαράς, σκληρής δουλειάς, αλλά και κρίσης, με περιόδους αμφιβολίας».\nΟ 43χρονος πολιτικός δέχεται έντονη κριτική από τους αντιπάλους του, που τον κατηγορούν ότι έχει ήδη ξεκινήσει προεκλογική εκστρατεία για μια δεύτερη θητεία στο Ελιζέ και πως χρησιμοποιεί την προεδρική του ιδιότητα για να επικοινωνεί με τους ψηφοφόρους.\nΚάποιοι μάλιστα προσέφυγαν στο ραδιοτηλεοπτικό συμβούλιο.


Πώς να επιδιορθώσετε έναν δίσκο του Mac με το Βοήθημα δίσκων - Apple Support\nΠώς να επιδιορθώσετε έναν δίσκο του Mac με το Βοήθημα δίσκων\nΧρησιμοποιήστε τη δυνατότητα Πρώτων βοηθειών του Βοηθήματος δίσκων, για να εντοπίσετε και να επιδιορθώσετε σφάλματα δίσκων.\nΤο Βοήθημα δίσκων μπορεί να εντοπίσει και να επιδιορθώσει σφάλματα που σχετίζονται με τη διαμόρφωση και τη δομή καταλόγων ενός δίσκου του Mac. Τα σφάλματα μπορούν να προκαλέσουν μη αναμενόμενη συμπεριφορά κατά τη χρήση του Mac σας, ενώ τυχόν σημαντικά σφάλματα μπορούν ακόμα και να αποτρέψουν την ολοκληρωμένη εκκίνηση του Mac.\nΠριν προχωρήσετε, βεβαιωθείτε ότι διαθέτετε ενημερωμένο εφεδρικό αντίγραφο του Mac σας, σε περίπτωση που χρειαστεί να ανακτήσετε κατεστραμμένα αρχεία ή που το Βοήθημα δίσκων εντοπίσει σφάλματα τα οποία δεν μπορεί να επιδιορθώσει.\nΓενικά, μπορείτε απλώς να ανοίξετε το Βοήθημα δίσκων από τον φάκελο «Βοηθήματα» του φακέλου «Εφαρμογές». Ωστόσο, αν η εκκίνηση του Mac σας δεν ολοκληρώνεται ή αν θέλετε να επιδιορθώσετε τον δίσκο από τον οποίο εκκινείται το Mac, ανοίξτε το Βοήθημα δίσκων από την Ανάκτηση macOS:\nΠροσδιορίστε αν χρησιμοποιείτε Mac με επεξεργαστή Apple silicon και κατόπιν ακολουθήστε τα κατάλληλα βήματα:\nApple silicon: Ενεργοποιήστε το Mac και συνεχίστε να πατάτε παρατεταμένα το κουμπί τροφοδοσίας μέχρι να εμφανιστεί το παράθυρο επιλογών εκκίνησης. Κάντε κλικ στο εικονίδιο γραναζιού με την ένδειξη «Επιλογές» και κατόπιν κάντε κλικ στο κουμπί «Συνέχεια».\nΕπεξεργαστής Intel: Ενεργοποιήστε το Mac και αμέσως πατήστε παρατεταμένα τα ακόλουθα δύο πλήκτρα μέχρι να εμφανιστεί ένα λογότυπο της Apple ή άλλη εικόνα: Command (⌘) και R.\nΜπορεί να σας ζητηθεί να επιλέξετε έναν χρήστη για τον οποίο γνωρίζετε το συνθηματικό. Επιλέξτε τον χρήστη, κάντε κλικ στο κουμπί «Επόμενο» και εισαγάγετε το συνθηματικό διαχειριστή του.\nΑπό το παράθυρο βοηθημάτων στην Ανάκτηση macOS, επιλέξτε το Βοήθημα δίσκων και κάντε κλικ στο κουμπί «Συνέχεια».\nΕπιλογή του δίσκου σας στο Βοήθημα δίσκων\nΕπιλέξτε Προβολή > Εμφάνιση όλων των συσκευών (αν υπάρχει) από τη γραμμή μενού ή τη γραμμή εργαλείων στο Βοήθημα δίσκων.\nΗ πλαϊνή στήλη του Βοηθήματος δίσκων θα πρέπει να εμφανίζει τώρα κάθε διαθέσιμο δίσκο ή άλλη συσκευή αποθήκευσης, ξεκινώντας από τον δίσκο εκκίνησής σας. Επιπλέον, κάτω από κάθε δίσκο θα πρέπει να βλέπετε όλους τους περιέκτες και τους τόμους στον συγκεκριμένο δίσκο. Δεν βλέπετε τον δίσκο σας;\nΣε αυτό το παράδειγμα, ο δίσκος εκκίνησης (APPLE HDD) έχει έναν περιέκτη και δύο τόμους (Macintosh HD, Macintosh HD - Data). Ο δίσκος σας μπορεί να μην έχει περιέκτη και να έχει διαφορετικό αριθμό τόμων.\nΕπιδιόρθωση τόμων, περιεκτών και δίσκων\nΓια κάθε δίσκο που επιδιορθώνετε, ξεκινήστε επιλέγοντας τον τελευταίο τόμο του συγκεκριμένου δίσκου και κάντε κλικ στο κουμπί ή στην καρτέλα «Πρώτες βοήθειες» .\nΣε αυτό το παράδειγμα, ο τελευταίος τόμος στον δίσκο είναι ο Macintosh HD - Data.\nΚάντε κλικ στην επιλογή «Εκτέλεση» για να ξεκινήσει ο έλεγχος του επιλεγμένου τόμου για τυχόν σφάλματα.\nΑν δεν υπάρχει κουμπί «Εκτέλεση», κάντε κλικ στο κουμπί «Επισκευή δίσκου».\nΑν το κουμπί είναι ανενεργό και δεν μπορείτε να κάνετε κλικ σε αυτό, παραλείψτε αυτό το βήμα για τον δίσκο, το κοντέινερ ή τον τόμο που έχετε επιλέξει.\nΑν σας ζητηθεί να εισαγάγετε συνθηματικό για να ξεκλειδώσετε τον δίσκο, εισαγάγετε το συνθηματικό διαχειριστή σας.\nΌταν το Βοήθημα δίσκων ολοκληρώσει τον έλεγχο του τόμου, επιλέξτε το επόμενο στοιχείο πάνω από αυτό στην πλαϊνή στήλη και εκτελέστε ξανά τις Πρώτες βοήθειες. Συνεχίστε την ίδια διαδικασία για κάθε στοιχείο της λίστας προς τα πάνω, εκτελώντας τις Πρώτες βοήθειες για κάθε τόμο στον δίσκο, έπειτα για κάθε περιέκτη στον δίσκο και τέλος για τον ίδιο τον δίσκο.\nΣε αυτό το παράδειγμα, η σειρά επισκευής είναι: Macintosh HD - Data, έπειτα Macintosh HD, έπειτα Container disk3 και τέλος APPLE HDD.\nΑν το Βοήθημα δίσκων εντοπίσει σφάλματα τα οποία δεν μπορεί να επιδιορθώσει\nΑν το Βοήθημα δίσκων εντοπίσει σφάλματα τα οποία δεν μπορεί να επιδιορθώσει, χρησιμοποιήστε το Βοήθημα δίσκων για να σβήσετε (μορφοποιήσετε) τον δίσκο σας.\nΑν ο δίσκος σας δεν εμφανίζεται στο Βοήθημα δίσκων\nΑν το Βοήθημα δίσκων δεν μπορεί να εντοπίσει τον δίσκο σας, τότε δεν μπορεί να εντοπίσει ούτε περιέκτες ούτε τόμους στον συγκεκριμένο δίσκο. Σε αυτήν την περίπτωση, ακολουθήστε τα εξής βήματα:\nΤερματίστε τη λειτουργία του Mac σας και αποσυνδέστε όλες τις μη απαραίτητες συσκευές από το Mac.\nΑν επιδιορθώνετε μια εξωτερική μονάδα δίσκου, βεβαιωθείτε ότι είναι απευθείας συνδεδεμένη στο Mac με ένα καλώδιο που γνωρίζετε ότι λειτουργεί κανονικά. Κατόπιν, απενεργοποιήστε τη μονάδα δίσκου και ενεργοποιήστε την ξανά.\nΑν ο δίσκος σας εξακολουθεί να μην εμφανίζεται στο Βοήθημα δίσκων, το Mac μπορεί να χρειάζεται σέρβις. Αν χρειάζεστε βοήθεια, επικοινωνήστε με την Υποστήριξη Apple.\nΗμερομηνία δημοσίευσης: Ιανουαρίου 11, 2021


Σταμάτης Σταματίου: Ο θρυλικός Σταμ Σταμ της δημοσιογραφίας | RethNea.gr\nΣταμάτης Σταματίου: Ο θρυλικός Σταμ Σταμ της δημοσιογραφίας\n21/06/2022 | 09:35\nΑπό τις προσωπικότητες πανελλήνιας εμβέλειας που πέρασαν από τη Νομαρχία Ρεθύμνου και ο Σταμάτης Σταματίου. Από τους σημαντικούς δημοσιογράφους και λογοτέχνες της εποχής του που έμεινε στα Ελληνικά Γράμματα ως Σταμ Σταμ.\nΜια πρώτη γνωριμία με αυτόν μας έκανε ο κ. Κωστής Ηλ. Παπαδάκης, σε ένα από τα εξαιρετικά του κείμενα που κοσμούν τον τοπικό τύπο.\nΣτο κείμενο αυτό αναφέρεται κυρίως η δράση της κυρίας Σταματίου στη φιλανθρωπική κίνηση της πόλης μας επί νομαρχίας του συζύγου της αλλά και μια μεγάλη «γκάφα» του ιδίου, όταν αντιμετώπισε σαν ζητιάνο τον μεγάλο μας Αλέξανδρο Παπαδιαμάντη.\nΑυτό που μας δίνει αφορμή να ασχοληθούμε σήμερα με το Σταμάτη Σταματίου είναι ο αγώνας που έδωσε για την αποκατάσταση των προσφύγων πέρα από τη σπουδαία εθνική του δράση.\nΚαι αξίζει πραγματικά να τον γνωρίσουμε γιατί διετέλεσε επίσης από τους πλέον επιτυχημένους νομάρχες που πέρασαν από το Ρέθυμνο, παρά τις αντιξοότητες που αντιμετώπισε αξιολογώντας το έργο που άφησε.\nΟ Σταμάτης Σταματίου, δημοσιογράφος, γεννήθηκε στη Ναύπακτο το 1881. Γονείς του ήταν ο Γεώργιος και η Βασιλική Σταματίου, το γένος Ανδρεοπούλου. Μικρότερος αδελφός του ήταν ο επίσης δημοσιογράφος και λογοτέχνης Χάρης Σταματίου (1890-1951).\nΣε ηλικία 14 ετών πήγε στην Αθήνα όπου τελείωσε τις γυμνασιακές σπουδές του στο Λεόντειο λύκειο.\nΣε νεαρή ηλικία άρχισε να δημοσιεύει σκίτσα στη «Διάπλαση των Παίδων», αλλά και λογοτεχνικά κείμενα. Λίγο αργότερα προσελήφθη στην εφημερίδα «Ακρόπολις» του Βλάση Γαβριηλίδη, κοντά στον οποίο και μαθήτευσε αποκτώντας σημαντική εμπειρία.\nΗ δίψα του για μάθηση τον έφερε σύντομα στα έδρανα της Νομικής σχολής του πανεπιστημίου Αθηνών με τα χρήματα που έβγαζε από την εργασία του.\nΌπως συνέβη και με άλλους δημοσιογράφους δεν καταδέχτηκε να αξιοποιήσει τις δυνατότητες του επαγγέλματος και να μείνει στα μετόπισθεν σε κάθε κάλεσμα της πατρίδας.\nΥπηρέτησε ως στρατιώτης στον Α’ Βαλκανικό Πόλεμο και ως έφεδρος δεκανέας στο Β’ Βαλκανικό Πόλεμο παίρνοντας μέρος σε πολλές μάχες.\nΣε μια από αυτές σύνδεσε το όνομά του και με ένα σπουδαίο λάφυρο από το Β’ Βαλκανικό Πόλεμο.\nΜια κόκκινη βουλγαρική σημαία με κεντημένα χρυσά γράμματα, που υπάρχει στο Εθνικό Ιστορικό Μουσείο της οδού Σταδίου Πολεμώντας ως έφεδρος δεκανέας σώμα με σώμα στη μάχη της Στρώμνιτσας το 1913, την άρπαξε από τον Βούλγαρο σημαιοφόρο.\nΉταν στις 10 Ιουλίου του 1913. Όπως πολεμούσε βλέπει στο αντίπαλο βουλγαρικό τμήμα μια κόκκινη σημαία. Αυτή η σημαία τον προκάλεσε και τον εκνεύρισε. Έβαλε στόχο να την πάρει. Ρίχτηκε στη μάχη που γινόταν με ξιφολόγχες σώμα με σώμα και παρά τα χτυπήματα που δεχόταν κατάφερε να πλησιάσει τον Βούλγαρο σημαιοφόρο και να του αρπάξει τη σημαία.\nΜετά την ηρωική του αυτή πράξη προήχθη τιμητικά σε λοχία για την ανδρεία του αυτή.\nΗ σημαία αυτή ανήκε στην Αρμενική Λεγεώνα ένα σώμα Αρμενίων εθελοντών της Βουλγαρίας και είναι διαστάσεων 0.96 x 1,34 μ.\nΑκόμα και στο στρατό ο Σταματίου δεν ξεχνούσε τον δημοσιογράφο. Έδινε συνεχώς το παρόν με στρατιωτικές ιστορίες κυρίως.\nΟ Σταμάτης Σταματίου, γνωστότερος ως Σταμ Σταμ όπως υπέγραφε τα κείμενά του διακρίθηκε ως δημοσιογράφος, ευθυμογράφος και σκιτσογράφος.\nΓια πολλές δεκαετίες κατά την προπολεμική περίοδο εργάστηκε στον ημερήσιο και περιοδικό τύπο και έγινε κυρίως γνωστός από τις εύθυμες «Ιστορίες του χωριού», γραμμένες σε ρουμελιώτικο ιδίωμα. Αργότερα έγινε και διευθυντής.\nΣυνεργάσθηκε και με άλλες εφημερίδες και περιοδικά, όπως η «Πατρίς», το «Έθνος», το «Μπουκέτο», η «Πρωία», η «Έδεσσα κ.λπ.\nΣε μια από τις φάσεις αυτές της καριέρας του έκανε τη γκάφα να περάσει το μεγάλο μας Αλέξανδρο Παπαδιαμάντη για …ζητιάνο και να προσπαθήσει να τον «ξεφορτωθεί» με ένα …δεκάρικο.\nΕίχε όμως τη λεβεντιά να αναγνωρίσει το σφάλμα του και να ζητήσει συγγνώμη από τον «κοσμοκαλόγερο» της λογοτεχνίας μας.\nΟ ρόλος του στον δημόσιο βίο\nΠως τώρα ο ήρωας αυτός βρέθηκε σε Νομαρχιακό θώκο; Ήταν από τους πλέον έμπιστους του Ελευθερίου Βενιζέλου και με προτροπή του Εθνάρχη ανέλαβε διάφορες σημαντικές κρατικές θέσεις, όπως στο γραφείο τύπου της Γενικής Διοίκησης Ηπείρου, ως υποδιοικητής στο Σιδηρόκαστρο κ.ά.\nΣεπτέμβρη του 1915 τοποθετήθηκε στο Καστελλόριζο και το 1916 ανέλαβε καθήκοντα νομάρχη στην Καστοριά. Προσχώρησε στο Κίνημα Εθνικής Άμυνας, και εξ αυτού του λόγου παύθηκε από την κυβέρνηση της Αθήνας. Το 1918 ανέλαβε νομάρχης Φλώρινας και στη διετία 1919-1920 νομάρχης Πέλλας. Όταν το 1920 ο Βενιζέλος έχασε τις εκλογές και ανέλαβαν οι Λαϊκοί, παύθηκε από την νομαρχία, στην οποία επανήλθε κατά τη διάρκεια της επαναστατικής κυβέρνησης των Γονατά – Πλαστήρα (1922-1923). Κατά την περίοδο αυτή ειδικά, βοήθησε αποφασιστικά τους πρόσφυγες της Μικρασιατικής Καταστροφής και του Πόντου να χτίσουν τα σπίτια τους αρχίζοντας μια νέα ζωή στις καινούργιες πατρίδες. Επέβλεπε ο ίδιος τα έργα και επικοινωνούσε με τους πρόσφυγες για τα προβλήματά τους. Το 1924-1925 ανέλαβε νομάρχης Δράμας και παύθηκε αργότερα από τη δικτατορία του Θεόδωρου Πάγκαλου.\nΠρωτοσέλιδη φωτογραφία του στην εφημερίδα ΠΑΤΡΙΣ\nΤο 1930-1933 ήταν νομάρχης Ρεθύμνου.Ο Σταμ Σταμ διαδέχτηκε τον Ανδρέα Μάρκελο, έναν από τους συμπαθέστερους νομάρχες αν κρίνουμε από δημοσιεύματα και μετά την αναχώρησή του.\nΙδιαίτεροι πανηγυρισμοί δεν βλέπουμε να γίνονται με την άφιξή του Ίσως γιατί οι συνθήκες δεν είναι οι πιο κατάλληλες για τον τόπο.\nΤο Ρέθυμνο δεν είναι και στις καλύτερες περιόδους από την ύπαρξή του καθώς είναι ανοικτά πολλά ζητήματα με το προσφυγικό να κυριαρχεί.\nΌπως τουλάχιστον βεβαιώνει μια έκθεση του γιατρού Ευκλείδη στον τοπικό τύπο η κατάσταση των προσφύγων είναι αθλία κατά το επιεικέστερον.\nΖητήματα υπάρχουν και με το Σύνταγμα που προκαλεί μάλιστα και εξεγέρσεις η περίπτωση μεταφοράς του αλλά και άλλα θέματα.\nΟ Σταμάτης Σταματίου δείχνει μια περίεργη ψυχραιμία. Μοιάζει στην αρχή της ανάληψης των καθηκόντων του να μελετά την ιδιοσυγκρασία των Ρεθεμνιωτών και να μη προβαίνει σε αποφάσεις που θα έριχναν λάδι στη φωτιά.\nΜεταξύ των άλλων προβλημάτων και η απαίτηση κάποιων χωριών να προσαρτηθούν σε άλλη κοινότητα από αυτή που βρίσκονται.\nΓια παράδειγμα τα Αναχουρδομέτοχα απαιτούν να αποσχισθούν από τον Πρινέ και να αποτελέσουν ανεξάρτητη κοινότητα. Για να ενισχύσουν μάλιστα την απαίτησή τους αυτή οι κάτοικοι δεν συμμετείχαν στις τελευταίες εθνικές εκλογές. Παρά τα πυκνά νέφη ο νέος νομάρχης δεν χάνει το θάρρος του.\nΑπλά συμπονώντας τον αναξιοπαθούντα συνάνθρωπο ξεκινά τη δράση του με φιλανθρωπικές ενέργειες όπως την χορήγηση 3000 δραχμών σε 20 οικογένειες πολυτέκνων που είχαν μεγάλη ανάγκη. Όπως μπορούμε να συμπεράνουμε από γεγονότα της πρώτης περιόδου που ανέλαβε καθήκοντα, είχε καταφέρει να προσελκύει το ενδιαφέρον κυβερνητικών παραγόντων, ώστε να υπάρχει μια κίνηση των ζητημάτων που έχριζαν αμέσου αντιμετώπισης, όπως για παράδειγμα έδωσε πολλές ελπίδες η άφιξη του γενικού διοικητού Κατεχάκη που ανακίνησε το θέμα του μελετώμενου συνοικισμού των αστών προσφύγων.\nΓια τους σεισμοπαθείς μετά από επαναλαμβανόμενες σεισμικές δονήσεις, το Μάρτιο του 1930, που είχαν προκαλέσει ζημιές σε 300 σπίτια της ευρύτερης περιοχής Μυλοποτάμου κατάφερε ο βουλευτής Μυλοποτάμου Σκουλάς να του εξασφαλίσει 150.000 δρχ. για τις πρώτες ανάγκες των σεισμοπλήκτων Βέβαια μπροστά στις ζημιές που ξεπερνούσαν το εκατομμύριο η βοήθεια ήταν σταγόνα στον ωκεανό, αλλά μπροστά στο «ολότελα καλή κι η Παναγιώταινα» κατά το λαϊκό ρηθέν.\nΕκτός τώρα από σεισμούς, καταποντισμούς και άλλα τινά που πρόσθεσαν πονοκεφάλους στον νεοτοποθετηθέντα Νομάρχη ήρθαν και οι ακρίδες να συμπληρώσουν την εικόνα της μιζέριας στον νομό, αλλά και πάλι τα κατάφερε να ξεπεράσει το πρόβλημα.\nΛίγο από τύχη, λίγο από καλό κουμάντο κατάφερε με πολλές δυσκολίες να δώσει μια ώθηση στα κοινοτικά έργα.Το βασικότερο επίτευγμά του όμως τον πρώτο χρόνο της θητείας του στη Νομαρχία ήταν να συμμετάσχει επιτέλους και το Ρέθυμνο στο Διεθνή Έκθεση Θεσσαλονίκης μετά από απουσία δύο ετών και να σαρώσει μάλιστα τα βραβεία. Αυτό χαιρετίστηκε ιδιαίτερα και σε ένα απολογισμό δράσης που διαβάζουμε στην «Εφημερίδα των Συζητήσεων» του Πολύβιου Τσάκωνα τις πρώτες μέρες του 1931.\nΤο 1930-1933 ήταν νομάρχης Ρεθύμνου.\nΤο άγαλμα του Άγνωστου Στρατιώτη\nΜια ακόμα φάση που θα μπορούσε να «στείλει» τον Σταμάτη Σταματίου στον άλλο κόσμο, ήταν με το άγαλμα του Άγνωστου Στρατιώτη που θα ήταν μέσα στις εκδηλώσεις της εκατονταετηρίδας. Ενώ όλα έβαιναν καλώς και η ανατολή του 1930 σηματοδοτούσε και την εκπλήρωση του ονείρου, συνέβησαν κωμικοτραγικά γεγονότα που αν έλειπε ο Νικόλαος Ασκούτσης θα κατέληγε σε φιάσκο η όλη προσπάθεια.\nΜόλις είχαν συγκεντρώσει κάποιο ποσόν τα μέλη της επιτροπής που είχε αναλάβει τη διαχείριση του θέματος, ήρθαν σ’ επαφή με γλύπτη στην Αθήνα και διαπραγματεύτηκαν μαζί του την φιλοτέχνηση του αγάλματος.\nΚλείσανε στις 140.000 δραχμές, δόθηκε μια προκαταβολή 105.000 δραχμών και συμφωνήθηκε να τελειώσει το άγαλμα, να μεταφερθεί στην πόλη για να το αξιολογήσει αρμόδια επιτροπή και αφού τοποθετηθεί να εξοφληθεί το ποσόν στον καλλιτέχνη.\nΚι ενώ όλα έβαιναν καλώς κι άρχισε να σχεδιάζεται η οργάνωση της τελετής, λαμβάνει η επιτροπή κάποιες περίεργες επιστολές που από θαύμα τα μέλη της γλίτωσαν το έμφραγμα.\nΟ καλλιτέχνης φαίνεται πως είχε χρέη. Οι πιστωτές του λοιπόν προχώρησαν σε κατάσχεση και μέσα στα αντικείμενα που θα «έτρωγε» το μαύρο σκοτάδι ήταν και το άγαλμα του Άγνωστου Στρατιώτη. Για να μη χάσουν τα λεφτά τους ζητούσαν από την αρμόδια επιτροπή να τους δοθεί το ποσόν των 60.000 δραχμών, για να παραχωρήσουν αμέσως το άγαλμα. Όφειλαν όπως τόνιζαν – περισσότερο για «καλόπιασμα» – να προτιμήσουν το Ρέθυμνο από άλλη πόλη που θα έδειχνε ενδιαφέρον από τη στιγμή μάλιστα που είχε δοθεί από αυτό η σχετική παραγγελία.\nΕκεί πάνω στις διαπραγματεύσεις σπαταλήθηκε χρόνος και το άγαλμα βγήκε σε πλειστηριασμό αντί του ποσού των …500 δραχμών. Νέα οδύσσεια από πλευράς της επιτροπής μέχρι να βρεθεί μια λύση. Εδώ στάθηκε πολύτιμη η παρέμβαση του Νικολάου Ασκούτση, ο οποίος κατάφερε να φέρει την επιτροπή σε επαφή με τον αγοραστή του αγάλματος. Ακολούθησαν νέα παζάρια μέχρι που συμφωνήθηκε να δώσει ο αγοραστής το άγαλμα αντί του ποσού των 20.000 δραχμών. Έτσι κι έγινε. Ο αγοραστής πήρε προκαταβολή δέκα χιλιάδες και τα υπόλοιπα όπως συμφωνήθηκε του δόθηκαν αργότερα.\nΈτσι ήρθε επιτέλους το άγαλμα στο Ρέθυμνο λίγες μέρες πριν ξεκινήσει ο πανελλήνιος εορτασμός για την επέτειο των 100 χρόνων από την απελευθέρωση.\nΕίναι γεγονός ότι είχε πολλά να αντιμετωπίσει ο Σταματίου στο Ρέθυμνο. Τον βλέπουμε όμως και στο πρώτο συλλαλητήριο που αντιμετώπισε να δείχνει μια αξιοθαύμαστη ψυχραιμία. Δυο μέρες μετά από αυτό δημοσιεύει μια παράκληση στο τοπικό τύπο όπως όλα τα ζητήματα να φθάνουν στο νομάρχη προς συζήτηση και δεν χρειάζονται κινητοποιήσεις για τη διευθέτησή τους.\nΠόσο εκτιμήθηκε η εν γένει στάση του φαίνεται από την αντίδραση των Ρεθεμνιωτών μετά από φήμες για πιθανή μετάθεσή του στη Νομαρχία Ηρακλείου το Δεκέμβριο του 1930.\nΗ εφημερίδα «Κρητική Επιθεώρηση» σχολιάζει πρωτοσέλιδο το γεγονός απευχόμενη να ευσταθεί η φήμη δεδομένου ότι «Στο πρόσωπο του κ. Σταματίου θα έχανε ο νομός το νομάρχη που προασπιζόταν με θέρμη τα αιτήματα του νομού, τον ακούραστο και δημοκρατικό , τον άμεμπτο και ευγενέστατο διοικητικό άρχοντα».\nΟ Σταμάτης Σταματίου βλέπουμε να διαδραματίζει σοβαρό ρόλο στη δημιουργία και λαϊκής αγοράς, εβδομαδιαίας λεγόταν τότε, με καλές προοπτικές για την τοπική οικονομία. Προσέφυγαν όμως οι κρεοπώλες στο δημοτικό συμβούλιο και είχαμε άλλες εξελίξεις για τις οποίες ετοιμάζουμε άλλο αφιέρωμα με μεγάλο ενδιαφέρον.\nΕπί θητείας του διαπιστώνουμε αναβάθμιση των εκπαιδευτικών συνεδρίων και σε ποιότητα θεμάτων και σε συμμετοχή όπως και της λειτουργίας των Παιδικών Κατασκηνώσεων που ήταν μια ιδέα του δασκάλου Γεωργίου Ζανουδάκη. Περισσότερα θα αναφέρουμε σε προσεχές σχετικό μας αφιέρωμα με συμπληρωματικά στοιχεία από νεότερη έρευνά μας.\nΓια το φιλανθρωπικό του έργο υπάρχει ένα εξαιρετικό κείμενο του κ. Κωστή Ηλ. Παπαδάκη που αναφέρεται στον Σταματίου αλλά και στη σύζυγό του.\nΗ προτομή του στην είσοδο της Νομαρχίας Πέλλας\nΈγινε διάσημος με το «Μήτρο»\nΟ Σταματίου υπηρέτησε τη Νομαρχία Ρεθύμνου μέχρι το 1933. Περνούν τα χρόνια κι εκείνος γίνεται διάσημος με τις ιστορίες του με το «Μήτρο» που καθιέρωσε και με σκίτσο, χαρακτηριστικό τύπο Ρουμελιώτη χωρικού.\nΓράφει πολλά ευθυμογραφήματα σε διάφορες εφημερίδες και περιοδικά (Ακρόπολις, Έθνος, Μπουκέτο, κ.ά.). Τα κείμενά του, γραμμένα σε ρουμελιώτικο ιδίωμα και με σκίτσα του ίδιου, τα υπέγραφε με το ακρώνυμο «Σταμ Σταμ» και έφεραν τον γενικό τίτλο Ιστορίες του χωριού.\nΑκόμα και στον Ελληνοιταλικό πόλεμο του 1940 δίνει δυναμικά το παρόν στέλνοντας ανταποκρίσεις από το Πόγραδετς.\nΚατά τη διάρκεια της Κατοχής άρχισε η επιδείνωση της υγείας του. Πέθανε όμως αργότερα στη Θεσσαλονίκη στο νοσοκομείο που νοσηλευόταν το 1946 σε ηλικία 65 χρόνων.\nΓια τη εθνική προσφορά του το 1919 του είχε απονεμηθεί ο Αργυρός Σταυρός του Τάγματος του Σωτήρος. Ως νομάρχης Φλώρινας το 1918 τιμήθηκε από τη Γαλλική κυβέρνηση με τον τίτλο του Ιππότη της Λεγεώνας της Τιμής.\nΤο χαρακτηριστικό σκίτσο που έβαζε στα κείμενά του σε ρουμελιώτικη διάλεκτο με ιστορίες του χωριού\nΑυτός εν ολίγοις ήταν ο Σταμάτης Σταματίου ο περίφημος Σταμ Σταμ που διετέλεσε και νομάρχης Ρεθύμνου. Επί της νομαρχίας του συνέβησαν αρκετά γεγονότα που έχρηζαν άμεσης αντιμετώπισης. Και αν βγήκε αλώβητος πολιτικά από τις τόσες περιπέτειες που βίωσε, ήταν γιατί ήξερε πώς να αντιμετωπίσει με σεβασμό τους πολίτες, χωρίς ακρότητες και χωρίς μεθόδους που προσβάλουν ένα δημοκρατικό πολίτευμα.\nΓια την ιστορία μόνο να προσθέσουμε ότι η περίπτωση του Σταμάτη Σταματίου δείχνει ακόμα μια φορά πόσο σημαντική είναι η συνένωση των πολιτικών δυνάμεων για την προκοπή ενός τόπου.\nΚάποτε όπως δώσαμε παραπάνω μερικά παραδείγματα οι δυσκολίες αντιμετωπίζονταν με σύμπνοια. Ο εκάστοτε βουλευτής στήριζε τον νομάρχη με ουσιαστικό έργο. Καμιά του κίνηση δεν ήταν μόνο για εντυπωσιασμό. Όλες έφεραν και κάποιο αποτέλεσμα. Μπορεί να μην ήταν θεαματικό. Έφεραν όμως αποτέλεσμα. Ήταν μια μικρή έστω ανάσα.\nΣήμερα μάλλον πως έχει αλλάξει ο ρόλος των βουλευτών αν κρίνουμε από τις αποδόσεις ενός εκάστου κάθε παράταξης. Αλλά δεν είναι της παρούσης και των αρμοδιοτήτων μας ο σχολιασμός αυτός. Καθένας πράττει κατά συνείδηση. Και σ’ αυτή κυρίως θα λογοδοτήσει κάποτε.


Πως θα καταγράψετε ένα video από την οθόνη του iphone σας χωρίς Jailbreak (tips)\nΑναρτήθηκε από Argonaytis George την Νοεμβρίου 15, 2016\nΟι επιλογές για την καταγραφή σε μορφή video της οθόνης του iphone μας είναι περιορισμένες καθώς η Apple δεν επιτρέπει αντίστοιχες εφαρμογές και όταν δεν υπάρχει jailbreak τα πράγματα δυσκολεύουν περισσότερο αλλά για όλα υπάρχουν λύσεις. .....\nΈτσι για το σκοπό αυτό δημιουργήθηκε μια εφαρμογή η Vidyo που θα βρείτε πολλές δυνατότητες δημιουργίας video σε υψηλή ανάλυση 1080p 60fps αλλά και ενότητα επεξεργασίας με προσθήκη μουσικής, άλλων video και πολλά άλλα όμορφα χαρακτηριστικά.\nΓια να κατεβάσετε την εφαρμογή δεν χρειάζεται jailbreak απλά να ακολουθήσετε τον ακόλουθο τρόπο.\n1)Επισκεφτείτε με το iphone σας τον σύνδεσμο εδώ.\n2)Στην σελίδα που εμφανίζεται στα Κινέζικα γράψτε στην αναζήτηση την εφαρμογή Vidyo και πατήστε να εγκατασταθεί μόλις την εντοπίσετε.\n3)Στις ρυθμίσεις της συσκευής επαληθεύστε το προσποιητικό\nΚαι τώρα μπορείτε να την χρησιμοποιήσετε αφού κάνετε τις επιλογές που θέλετε στην κεντρική καρτέλα.\nΓια να ξεκινήσει μια εγγραφή ανοίξτε το κέντρο ελέγχου και πατήστε την επιλογή AirPlay.\nΕκεί θα δείτε το όνομα της συσκευής σας μαζί με την λέξη "Vidyo".\nΌταν το επιλεχτεί η εγγραφή θα ξεκινήσει άμεσα.\nΤα video που δημιουργείτε αποθηκεύονται στην εφαρμογή για να τα επεξεργαστείτε η να τα δημοσιεύσετε.


Επιστρέφουμε τη ζητιανιά Eidisis.gr - Η ενημερωτική πύλη του Κιλκίς\nΠέμπτη, 24 Ιουνίου 2021, 3:44:11 μμ\n«Νοιώθουμε ντροπή για την μεταχείριση που μας επιφύλαξε η κυβέρνηση με τον ΕΛΓΑ. Επί μήνες καλλιεργούσαν το έδαφος πως η αποζημίωση θα ήταν γενναία και θα έφτανε τα 10 ευρώ, όπως είχε γίνει και σε άλλες χρονιές. Δυστυχώς η κυβέρνηση μας μεταχειρίζεται λες και είμαστε ζητιάνοι. Δίνει ένα ευρώ στο στρέμμα, δηλαδή δίνει λιγότερα και από τα έξοδα που κάναμε για να δηλώσουμε τις ζημιές» τονίζει ο πρόεδρος του συλλόγου Γιώργος Λασκάκης.\n«Εμείς είμαστε περήφανοι αγρότες, περήφανοι για τη δουλιά μας και την παραγωγή μας. Δεν δεχόμαστε την ζητιανιά του 1,33 ευρώ/ στρέμμα. Την επιστρέφουμε σε εκείνους που σκέφτηκαν να παίξουν πάνω στο οικονομικό μας πρόβλημα. Δεν ζητήσαμε ελεημοσύνη. Ζητήσαμε αποζημιώσεις όπως κάθε επαγγελματικός κλάδος που υφίσταται ζημιές. Η δική μας ζημιά ήταν τεράστια, την παραδέχτηκαν και οι ίδιοι οι εκπρόσωποι της Πολιτείας. Η επίκληση υψηλών τιμών που δήθεν ισοσκέλισαν την χασούρα μας στο εισόδημα αποτελεί πρόσχημα να μην μας δώσουν αποζημιώσεις. Διότι δεν είδαμε να μας δίνουν αποζημίωση όλες τις χρονιές που οι τιμές ήταν εξευτελιστικές.» συνεχίζει ο κ. Λασκάκης και καταλήγει΅ Ελπίζουμε η κυβέρνηση και η υπουργός κ. Μπατζελή να αντιληφθεί πως με τη συμπεριφορά αυτή προσβάλλουν τους αγρότες και προσβάλλουν και την ίδια την κυβέρνηση. Τους προσκαλούμε να αναθεωρήσουν την στάση τους και δηλώνουμε ότι οι αγρότες δεν θα πάρουμε αποζημιώσεις ενός ευρώ. Επιστρέφουμε τη ζητιανιά. Και όταν θα συναντηθούμε στους δρόμους θα μας δώσουν εξηγήσεις».


Οικονομικοί συναγερμοί σπιτιών και επιχειρήσεων > Τρόποι για να φυλάξετε την οικογένεια σας από ληστείες\nΣυμβουλές και τρόποι για να φυλάξετε και να προστατέψετε την οικογένεια και την περιουσία σας από ληστείες και κλοπές. Παρακάτω θα βρείτε μερικά βήματα που μπορείτε να κάνετε για να βοηθήσετε τον ευατό σας αλλά και την οικογένεια σας\nΤα μαθήματα σε σχολές αυτοάμυνας είναι μία καλή λύση για την προστασία της οικογένειας σας.\nΤοποθετήστε εύκολα και γρήγορα ένα σύστημα συναγερμού ασφαλείας για να εμποδίσετε ανεπιθύμητους επισκέπτες.\nΕάν έχετε άδεια μπορείτε να έχετε είδη αυτοπροστασίας.\nΕγκαταστήστε σύστημα παρακολούθησης με εσωτερικές και εξωτερικές κάμερες για να έχετε πραγματική online εικόνα κάθε στιγμή της ημέρας και της νύχτας. Εάν δεν έχετε οικονομική δυνατότητα τοποθετήστε ψευτικές κάμερες που μπορούν να απομακρύνουν αρχάριους κλέφτες.\nΤοποθετήστε εξωτερικό φως στο σπίτι ώστε ακόμα και το βράδυ να μπορείτε να βλέπετε οποιαδήποτε πλευρά του οικήματος.\nΚαθαρίστε τον εξωτερικό χώρο και κλαδέψτε τους θάμνους και τα δέντρα που βρίσκονται κοντά στις μπαλκονόπορτες και τα παράθυρα ώστε να μην δίνει μέρη που μπορεί να κρυφτεί ο διαρρήκτης.\nΜην ξεχνάτε να κλειδώνετε τις πόρτες και τις μπαλκονόπορτες ακόμα και όταν είστε μέσα στο σπίτι. Μην αφήσετε δεύτερο κλειδί στο εξωτερικό χώρο για να έχετε εφεδρικό σε περίπτωση που ξεχάσετε το κλειδί σας γιατί τότε είναι πιο εύκολο να εισβαλή ο κλέφτης εάν το βρει.\nΤο καλύτερη συμβουλή είναι να εγκαταστήσετε ένα σύστημα ασφαλείας με εξωτερική σειρήνα και κάμερες παρακολούθησης ώστε οι κλέφτες να μην έχουν τρόπο να εισβάλουν στο χώρο σας οποιαδήποτε στιγμή θελήσουν.\nσυναγερμοί και ασφάλεια | κάμερες για φύλαξη | προστασία από διαρρήκτες\nΣυναγερμοί - Κάμερες - Spy gadgets\nΠροσφορές - εκπτώσεις - τιμές κόστους\nΤηλέφωνα επικοινωνίας: 210.5543.227 - 211.800.010 - 210.5710.074


Στη μάχη του Europa League Παναθηναϊκός, ΠΑΟΚ και ΑΕΚ\n17/08/17 • 12:20 | UPD 17/08/17 • 12:21\nΑπόψε είναι η σειρά της Ελλάδας στο Europa League. ΑΕΚ, Παναθηναϊκός και ΠΑΟΚ, ρίχνονται στην μάχη για τα play off του Europa League, προκειμένου να εκμεταλλευτούν την τελευταία ευκαιρία για μια θέση στον ήλιο, τους ομίλους της διοργάνωσης.\nΠρώτος στη μάχη (21.00) μπαίνει ο ΠΑΟΚ ο οποίος στην Τούμπα θα αντιμετωπίσει την Εστερσουντ από Σουηδία. Θα ακολουθήσει ο Παναθηναϊκός (21.30) που θα συγκρουστεί στο γήπεδο της Λεωφόρου Αλεξάνδρας με την ισπανική Αθλέτικ Μπιλμπάο. Τέλος τις ελληνικές συμμετοχές στο Europa League κλείνει η ΑΕΚ η οποία θα παίξει (21.45) με τη Μπριζ στο Βέλγιο.\nΑνάμεσα στις 44 ομάδες που μετέχουν, βρίσκονται και 15 που προέρχονται από τους προκριματικούς του Champions League. Στη «βιτρίνα» των αγώνων που ξεκίνησαν χθες με την νίκη (1-0) της Ουτρέχτη απέναντι στην Ζενίτ και ολοκληρώνονται απόψε, βρίσκονται και 12 κύπελλα πρωταθλητριών, 7 της Μίλαν, 4 του Αγιαξ και ένα του Ερυθρού Αστέρα. Οι 22 ομάδες που θα προκριθούν στη φάση των ομίλων θα πλαισιώσουν τις 10 ηττημένες των play off του Champions League και τις 16 που έχουν εξασφαλίσει απευθείας συμμετοχή μέσω των εθνικών διοργανώσεων.\nΟι σημερινές αναμετρήσεις για το Europa League\nΠΑΝΑΘΗΝΑΪΚΟΣ-Αθλέτικ Μπιλμπάο (Ισπανία) 21:30\nΜπάτε Μπορίσοφ (Λευκορωσία)-Ολεξάντρια (Ουκρανία)


Goldman Sachs: Κρίσιμο για την Ελλάδα το 2015...κίνδυνος εκτροχιασμού !!! - Γεωπόνος Τ.Ε. ''Τεχνολόγος'' Γεωπόνος\nHome ΕΠΙΛΟΓΕΣ ΟΙΚΟΝΟΜΙΑ Goldman Sachs: Κρίσιμο για την Ελλάδα το 2015...κίνδυνος εκτροχιασμού !!!\nGoldman Sachs: Κρίσιμο για την Ελλάδα το 2015...κίνδυνος εκτροχιασμού !!!\ntexnologosgeoponos.gr 9:00 μ.μ. ΕΠΙΛΟΓΕΣ, ΟΙΚΟΝΟΜΙΑ\nΤο 2015 θα είναι ένα κρίσιμο έτος για την Ελλάδα, αναφέρει σε ανάλυσή της με ημερομηνία 11 Δεκεμβρίου η Goldman Sachs: η ανάκαμψη αποκτά δυναμική, αλλά παράλληλα υπάρχουν ακόμα αρκετά ρίσκα ικανά να εκτροχιάσουν την πορεία και ταυτόχρονα υφίστανται σημαντικές χρηματοδοτικές ανάγκες.\nΤο 2015, σημειώνει η Goldman Sachs, είναι η τελευταία χρονιά όπου η χώρα αντιμετωπίζει σημαντικές λήξεις ομολόγων και συνολικά το ποσό που θα απαιτηθεί φτάνει τα 24 δισ. (υπό την προϋπόθεση ότι θα πετύχει το πρωτογενές πλεόνασμα που προβλέπεται).\nΕκτιμά ότι μέρος αυτών μπορεί να βρεθεί με ίδια μέσα (αποκρατικοποιήσεις, προνομιούχες μετοχές τραπεζών, πληρωμές κερδών της ΕΚΤ από ελληνικά ομόλογα κ.ά.).\nΌμως απαιτούνται επιπλέον πόροι μεταξύ 6 και 15 δισ. ευρώ ανάλογα με τις οικονομικές παραμέτρους.\nΔεδομένου ότι η χώρα με αυτά τα επιτόκια είναι εκτός αγορών, θα πρέπει να στραφεί στους δανειστές: Υπάρχουν τα 7,1 δισ. ευρώ του ΔΝΤ αλλά και η απόφαση του Eurogroup να προσφέρει προληπτική πιστωτική γραμμή ECCL, υπό την προϋπόθεση ότι θα ολοκληρωθεί η αξιολόγηση της τρόικας.\nΣε αυτό το μέτωπο τα ανοικτά θέματα είναι:\nα) περαιτέρω μεταρρυθμίσεις στην αγορά εργασίας και στο νόμο για τα συνδικάτα,\nβ) περαιτέρω μεταρρυθμίσεις στο ασφαλιστικό και\nγ) περαιτέρω περικοπές στον προϋπολογισμό.\nΑν δεν εκλεγεί Πρόεδρος, θα γίνουν εκλογές και οι πιέσεις-αβεβαιότητα στις αγορές θα συνεχιστούν.\nΣε αυτό το στάδιο είναι σημαντικό να κατανοηθεί ότι οι πιέσεις στις αγορές δεν συνδέονται με τη δημοκρατική διαδικασία, σημειώνει η Goldman Sachs, ή με την πιθανή αλλαγή κυβέρνησης, ανεξάρτητα από το ποια θα είναι αυτή που θα ακολουθήσει.\nΣυνδέονται με το ρίσκο να υπάρξει ασυνέχεια πολιτικής και σοβαρή σύγκρουση της Ελλάδας με τους διεθνείς πιστωτές.\nΗ Goldman Sachs υποστηρίζει πως τα περιθώρια για σημαντική οπισθοχώρηση από τις μεταρρυθμίσεις που έχουν εφαρμοστεί είναι πολύ περιορισμένα.\nΟποιαδήποτε τέτοια κίνηση θα οδηγήσει σε διακοπή της χρηματοδότησης της χώρας από τους δανειστές.\nΕπιπλέον δεν υφίστανται κίνητρα για σύγκρουση. Για παράδειγμα, οποιαδήποτε ελληνική κυβέρνηση πιθανότατα θα θελήσει να κεφαλαιοποιήσει το μομέντουμ που χτίζεται στην οικονομία από το να πυροδοτήσει φυγή κεφαλαίων που θα οδηγήσει την οικονομία σε ύφεση τύπου double dip.\nΕπιπλέον, δεδομένου ότι περισσότερο από το 80% του χρέους ανήκει στον επίσημο τομέα, ελάφρυνσή του θα είναι εφικτή μόνο ως μέρος μιας ευρύτερης συμφωνίας με την ευρωζώνη. Αυτό αποτελεί κίνητρο για την ελληνική κυβέρνηση να αναζητήσει συναινετικές λύσεις.\nΗ Goldman Sachs επισημαίνει όμως ότι η ιστορία της κρίσης χρέους στην ευρωζώνη έχει δείξει ότι η πιθανότητα ατυχήματος δεν μπορεί ποτέ να αποκλειστεί.\nΥπό αυτό το πρίσμα, είναι σημαντικό, σημειώνει, να κατανοήσουν οι επενδυτές και να ποσοτικοποιήσουν τις πτυχές ενός πιθανού αρνητικού σεναρίου στο οποίο η επίσημη χρηματοδότηση προς τη χώρα θα διακοπεί.\nΠλάτη από την ΕΚΤ\nΣύμφωνα με την Goldman Sachs, όσο πιεστικές και αν είναι οι ανάγκες χρηματοδότησης του Δημοσίου, είναι απίθανο να γίνουν πραγματικό ζήτημα όσο η ΕΚΤ στέκεται πίσω από το ελληνικό τραπεζικό σύστημα.\nΣτην πραγματικότητα, η αναχρηματοδότηση έγινε περισσότερο πιεστική το 2011 και το 2012, αλλά οι ανάγκες καλύφθηκαν παρά τις καθυστερήσεις στις τότε διαπραγματεύσεις μεταξύ Αθήνας και τρόικας, εν μέρει μέσω εντόκων γραμματίων τα οποία μπορούσαν να δοθούν από τις ελληνικές τράπεζες ως ενέχυρο στην ΕΚΤ για την εκ νέου άντληση ρευστότητας.\nΤέτοιες μέθοδοι μπορούν να χρησιμοποιηθούν πάλι σε περιόδους μεγάλης ανάγκης.\nΑλλά εδώ κρύβεται το μεγάλο ρίσκο για την Ελλάδα. Η οικονομία χρειάζεται τον μοναδικό δανειστή τελευταίου καταφυγίου για να διατηρήσει επαρκή ρευστότητα.\nΚαι αυτό δεν αφορά μόνο την ανάγκη των τραπεζών να έχουν πηγές που θα βοηθήσουν στο να μειωθούν τα μελλοντικά ρίσκα χρηματοδότησης από το Δημόσιο, αλλά και το ότι οι τράπεζες ήδη εξαρτώνται από κρατικές εκδόσεις για να διατηρήσουν τα υφιστάμενα επίπεδα ρευστότητας.\nΑυτό το πρόβλημα μπορεί να γίνει εντονότερο συν τω χρόνω. Στην κορύφωση της ελληνικής κρίσης, όταν έφευγαν κεφάλαια και καταθέσεις, οι τράπεζες το διαχειρίστηκαν με την ΕΚΤ και τη βοήθεια του ELA.\nΣε περίπτωση σύγκρουσης με τους πιστωτές, πιθανή διακοπή της παροχής ρευστότητας από την ΕΚΤ θα μπορούσε να οδηγήσει σε κρίση ανάλογη με αυτήν της Κύπρου. Σε αυτό το σημείο οι φόβοι για πιθανή έξοδο από το ευρώ θα κορυφωθούν.\nΓια την Goldman Sachs ακόμα και σε αυτό το ενδεχόμενο είναι απίθανο να επηρεαστούν τόσο το ευρώ όσο και τα ομόλογα χωρών της περιφέρειας αλλά και οι διεθνείς αγορές.\nΕκτιμά ότι θα υπάρξουν ειδικές ρυθμίσεις για τις χώρες που βρέθηκαν σε πρόγραμμα ώστε να αποτραπεί ο κίνδυνος μετάδοσης, ενώ η ΕΚΤ ίσως ενεργοποιήσει αγορές κρατικών τίτλων.\nΣύμφωνα μάλιστα με τον οίκο, δεν αναμένεται να διαφοροποιήσει ούτε τη στρατηγική της αναφορικά με το QE.\nΥπάρχει βέβαια το ρίσκο ευρύτερης μετάδοσης αν τεθεί εκ νέου σε αμφισβήτηση η συμμετοχή της Ελλάδας στην ΟΝΕ, καταλήγει η Goldman Sachs.\nΠαρ' όλα αυτά θεωρεί ότι υπάρχει μικρή πιθανότητα να συμβεί αυτό δεδομένου ότι η πλειοψηφία των Ελλήνων τάσσεται υπέρ του ευρώ και όλα τα μεγάλα κόμματα εκφράζουν τη θέση ότι αυτό είναι ανεπιθύμητο.\nGoldman Sachs: Κρίσιμο για την Ελλάδα το 2015...κίνδυνος εκτροχιασμού !!! Reviewed by texnologosgeoponos.gr on 9:00 μ.μ. Rating: 5


Πυρά ΔΗΣΥ σε Οδυσσέα. «Μετατρέπει την Ελεγκτική σε πολιτικό εργαλείο…» (video) | Cyprus Times\nJanuary 22, 2021 Friday 10:54:20\nΓια μια ακόμα φορά ο κ. Οδυσσέας Μιχαηλίδης μετατρέπει την Ελεγκτική Υπηρεσία σε πολιτικό εργαλείο, υποσκάπτοντας το κύρος και την αξιοπιστία της, αναφέρει σε δηλώσεις του ο Εκπρόσωπος Τύπου του ΔΗΣΥ.\nΟ Δημήτρης Δημητρίου τονίζει πως σήμερα χρησιμοποιεί την περίπτωση του καζίνο, τη μεγαλύτερη επένδυση στην ιστορία της χώρας.\n«Τα οφέλη της επένδυσης του καζίνο είναι τεράστια και μακροπρόθεσμα. Είναι τέτοια που η έκδοση διαβατηρίων στους διευθυντές της επιχείρησης θα έπρεπε να γίνει ακόμη κι αν το επενδυτικό πρόγραμμα δεν υπήρχε», υπογραμμίζει.\nΤην ίδια στιγμή, σημειώνει πως «μη έχοντας να καταλογίσει κάτι επιλήψιμο, καταπιάνεται με νομικούς ακροβατισμούς και στοχοποιεί, με ανύπαρκτες κατηγορίες, στελέχη της κυβέρνησης. Πρόκειται για τη συνήθη πρακτική του κ. Οδυσσέα Μιχαηλίδη, που αγαπά το θέαμα αλλά αγνοεί την ουσία.»\nΚαταλήγοντας τονίζει πως «εντελώς συμπωματικά, ο Γενικός Ελεγκτής δημοσιοποιεί τις θέσεις του την ώρα που έχει αναδειχθεί η δική του ύποπτη εμπλοκή στο σκάνδαλο του σφαγείου. Και ενώ το ΑΚΕΛ είναι στη γωνία και απολογείται για τις δικές του δοσοληψίες.»


Frostpunk: Το νέο παιχνίδι των δημιουργών του This War of Mine - 4Gamers\nFrostpunk: Το νέο παιχνίδι των δημιουργών του This War of Mine\nΟι δημιουργοί του This War of Mine δημοσίευσαν το teaser του νέου τους suvival game με τίτλο Frostpunk\nΗ 11 Bit Studios, δημιουργοί του εξαιρετικού This War of Mine, επικεντρώνονται στο Survival, αλλάζοντας όμως αυτήν την φορά το στυγερό πρόσωπο του εμφυλίου πολέμου με έναν παγωμένο κόσμο με τεχνολογία Steampunk.\nΟι λεπτομέρειες που ξέρουμε για το Frostpunk είναι ελάχιστες, το trailer όμως κάνει εξαιρετική δουλειά, βάζοντας μας στο κλίμα του παιχνιδιού χωρίς όμως να μας δίνει πληροφορίες για το story ή το gameplay.\nΌπως είπαμε παραπάνω, η περιγραφή του trailer μας δίνει μια ιδέα για το περί τίνος πρόκειται:\n“Τι είναι ικανοί να κάνουν οι άνθρωποι αν ξεπεράσουν τα όρια τους; Σε έναν εντελώς παγωμένο κόσμο, οι άνθρωποι αναπτύσσουν ατμοκίνητη τεχνολογία για να αντιμετωπίσουν το ακατανίκητο ψύχος. Η κοινωνία στην τωρινή της μορφή γίνεται ακατάλληλη και πρέπει να αλλάξει έτσι ώστε να επιβιώσει. Θα γίνει περισσότερο ή λιγότερο αφιλόξενος ο κόσμος; Αυτό είναι αμφίβολο.”\nΔεν έχουμε καμία παραπάνω πληροφορία, αλλά αυτό που ξέρουμε είναι ότι η 11 Bit Studios είναι καλή στο να αντιμετωπίζει ηθικά ερωτήματα σε σκληρές συνθήκες, όπως μάθαμε στο This War of Mine.\nΔεν έχει οριστεί συγκεκριμένη ημερομηνία κυκλοφορίας για το Frostpunk αλλά υπολογίζουμε ότι θα γίνει διαθέσιμο κάποια στιγμή μέσα στο 2017.\nTags 11 Bit Studios Frostpunk This War of Mine


Σταθάκης, Γιώργος. Το δόγμα Τρούμαν και το σχέδιο Μάρσαλ\nΣταθάκης, Γιώργος (1953-)\nSince 1944 - After 1950\nΟικονομική βοήθεια, Αμερικανική\nΜε το δόγμα Τρούμαν οι ΗΠΑ αντικατέστησαν τη Βρετανία στη χορήγηση οικονομικής και στρατιωτικής βοήθειας προς τις ελληνικές κυβερνήσεις, προκειμένου να κερδηθεί ο Εμφύλιος πόλεμος. Βρέθηκαν αντιμέτωπες με την πολιτική και οικονομική αστάθεια που είχε κληροδοτήσει η Κατοχή και η πρώτη μεταπολεμική περίοδος. Αρχικά, το 1947-1948, οι αμερικανικές οικονομικές αποστολές κράτησαν αποστάσεις από το πολιτικό καθεστώς της Αθήνας -το οποίο θεώρησαν διεφθαρμένο και αντιδημοκρατικό- και την κερδοσκοπική αστική τάξη, προτείνοντας βαθιές μεταρρυθμίσεις. Μετά το 1948 όμως συμφιλιώθηκαν με το status quo και μετά το 1950 υποστήριξαν τις συντηρητικές πολιτικές δυνάμεις.\nΟι αμερικανικές οικονομικές αποστολές κατηύθυναν άμεσα την οικονομική πολιτική στην Ελλάδα από το 1947 μέχρι το 1953. Οι πόροι που προσέφεραν οι ΗΠΑ ήταν οι ελάχιστοι δυνατοί για να συντηρηθεί ο πληθυσμός μέχρι το τέλος του Εμφυλίου. Εφάρμοσαν αυστηρή οικονομική πολιτική, ισοσκέλισαν τον προϋπολογισμό και περιόρισαν την προσφορά χρήματος. Επέβαλαν φόρους στις πλουσιότερες τάξεις και περιέκοψαν τους μισθούς. Με τα μέτρα αυτά έλεγξαν απολύτως τον πληθωρισμό. Ενώ αναγνώρισαν την αναγκαιότητα της εκβιομηχάνισης, εντούτοις προσέφεραν ελάχιστους πόρους για το σκοπό αυτό. Το σχέδιο Μάρσαλ περιορίστηκε μόνο στον ενεργειακό τομέα και στην ανασυγκρότηση της παραδοσιακής βιομηχανίας. Παράλληλα, υπό τον έλεγχο των US Corps of Engineers, αποκαταστάθηκε μέρος των κατεστραμμένων υποδομών.\nΗμερομηνία έργου 2004\nΤο δόγμα Τρούμαν και το σχέδιο Μάρσαλ : η ιστορία της αμερικανικής βοήθειας στην Ελλάδα - Athens: Vivliorama, 2004.


Για τη Παιδοψυχιατρική Εταιρεία Ελλάδος | Synepimelia.gr\nΗ παιδοψυχιατρική εταιρεία (Π.Ε.Ε.-Ενω.Ψυ.Π.Ε.) απεύθυνε την υπ’αρ. πρωτ. 6/26.2.2021 επιστολήτης προς τον κ. Ι. Τέντε με τη διπλή ιδιότητά του ως πρόεδρο της Εταιρείας Οικογενειακού Δικαίου και της νομοπαρασκευαστικής επιτροπής που,εξ΄όσων γνωρίζουμε η θητεία της έχει λήξει.Με αυτή μελετά τις «επιπτώσεις του χωρισμού/διαζυγίου των γονέων και της διάσπασης της οικογενειακής ενότητας στην ψυχική υγεία των παιδιών, και παραθέτει τις απόψεις της σχετικά». Δυστυχώς,καμία αναφορά δε γίνεται στα παιδιά που γεννήθηκαν εκτός γάμου παρά το ότι για κάθε δέκα παιδιά διαζευγμένων γονέων αντιστοιχεί ένα παιδί που γεννιέται εκτός γάμου, αλλά και δύο παιδιά που γεννήθηκαν σε σύμφωνο συμβίωσης.\nΩς προς τις επιμέρους ενότητες της επιστολής:\nΙ. Πράγματι είναι απαραίτητη η ουσιαστική συμμετοχή και των δύο γονέων στην ανατροφή των παιδιών τους,όπως δηλώνεται στην επιστιλή.Οι ίδιες οι επιστημονικές απόψεις και βιβλιογραφίαόμως αποδεικνύουν ότι η αποκλειστική ανατροφή του παιδιού από ένα γονέα είναι επιβλαβής για το παιδί. Απορεί κανείς τι έκανε όλ’ αυτά τα χρόνια ως ΠΨΕ για να περιορίσει το κακοποιητικό νομολογιακό έθιμο της αποκλειστικής επιμέλειας. Πότε αντέδρασε σε αυτό, τη στιγμή μάλιστα που θεωρεί ότι πρέπει να προβλέπονται πολλές μορφές επιμέλειας; Γιατί δεν προβληματίστηκε ποτέ η ΠΨΕπως συμβαίνει, αφού σύμφωνα με το ισχύον νομικό σύστημα, οι γονείς είναι από κοινού υπεύθυνοι για την ανατροφή των παιδιών τους,να αναθέτουν οι Έλληνες δικαστές πάντα την επιμέλεια στον ένα γονέα, ενώ μπορεί ναανατεθεί και στους δύο, με χρονικούς ή λειτουργικούς περιορισμούς.\nΗ ΠΨΕ δεν υπερασπίστηκε ποτέ μέχρι τώρα δημόσια την αυτονόητη αλήθεια ότι το γονικό ζεύγος χωρίζει, οι σχέσεις γονέα παιδιού παραμένουν οι ίδιες. Καμία κρατική αρχή δεν επιτρέπεται να διασπάσει τον οικογενειακό δεσμό γονέα παιδιού με την απόφασή του (άρθρο 8 ΕΣΔΑ). Αγνοεί η ΠΨΕ ότι από τη δεκαετία 1980 τα δικαιώματα του ανθρώπου και του παιδιού μιλάνε για γονείς και δε κάνουν τη παραμικρή αναφορά στο γάμο. Οι γονικές ευθύνες είναι κοινές στο γάμο, εκτός γάμου, στη διάσταση, στο διαζύγιο. Κανένας γονιός δε μπορεί ν’ απομακρυνθεί από την ανατροφή του παιδιού του χωρίς τη θέληση του. Τη θέληση του ίδιου του γονιού που απομακρύνεται. Πότε υποστήριξε αυτή τη θεμελιώδη ιδέα η ΠΨΕ;\nΌπως ο κανόνας είναι η κοινή ανατροφή στο γάμο, έτσι θα πρέπει να είναι και στη διάταση, το διαζύγιο, εκτός γάμου. Μόνο κατ’ εξαίρεση, στο όνομα του συμφέροντος του παιδιού, ο δικαστής εξετάζοντας τις περιστάσειςμπορεί ν’ απομακρύνει κάποιο γονέα λόγω κακής άσκησης της γονικής μέριμνας.Δεν πάμε ανάποδα, ν’αφαιρούμε κατά κανόνα γονείς στο όνομα του δήθεν συμφέροντος του παιδιού και στη συνέχεια, αν ευαρεστηθεί ο δικαστής, επιτρέπει σε κάποιο γονέα να είναι γονέας. Δεν μας δίνει κάποιος άδεια να ψηφίσουμε. Όλοι ψηφίζουν αλλά μόνο οι καταδικασμένοι στερούνται τα πολιτικά τους δικαιώματα. Για τον λόγο αυτό πλείστες τόσες χώρες στον πολιτισμένο κόσμο προβλέπουν συνεπιμέλεια, για όλους τους φυσιολογικούς γονείς.\nΙΙΙ. Η συνεπιμέλειαμε την έννοια αυτή δεν είναι αναγκαστική, αλλά υποχρεωτική. Αυτό σημαίνει ότι κάθε μη κακοποιητικός γονιός πρέπει να την έχει. Η λογική σχέση δεν είναι F(x),όπου Fεπιμέλεια και xγονείς, αλλά F(x1), όπου Fεπιμέλεια και x1 το υποσύνολο εκείνο των γονέων που δεν είναι κακοποιητικοί. Στην τελευταία αυτή περίπτωση όλες οι άλλες επιλογές επιμέλειας παραμένουν στο τραπέζι και στην κρίση του δικαστή. Άρα η συνεπιμέλεια δεν είναι ποτέ αναγκαστική όταν είναι υποχρεωτική. Και η ΠΨΕ απλώς διαστρέφει τη λογική αλλά και την πραγματικότητα. Γιατί δεν νοείται αξιολόγηση καλών γονέων, μόνο κακών και αυτή αν διαταχθεί από αρμόδια όργανα.Ήδη στις Η.Π.Α. οι parentsevaluators που το 1980 ασχολούντο με την επιλογή μεταξύ γονέων σήμερα ασχολούνται μόνο με την αφαίρεση επιμέλειας από κακούς γονείς. Δεν είναι παράλογο να γίνονται αξιολογήσεις μόνο για τα παιδιά των διαζευγμένων; Γιατί δεν πρέπει να γίνονται και για τα παιδιά που γεννιούνται μέσα σε γάμο και εκτός γάμου; Γιατί δεν αποφασίζει ο δικαστής μόλις γεννιέται κάθε παιδί, αν θα το μεγαλώνει ο πατέρας του ή η μητέρα του; Δεν αξιολογούμαστε ως πολίτες, παρά μόνον αν αδικήσουμε, όχι για άλλον λόγο.\nΙV. Είναι λάθος ότι οι γονείς δεν μπορούν να συνεργάζονται όταν έχουν κακές σχέσεις, όπως υποστηρίζει η ΠΨΕ αγνοώντας τα διεθνή δεδομένα. Φυσικά και μπορούν. Δεν χρειάζεται να συναντάνε ο ένας τον άλλο αλλά η αλλαγή γονέα για το παιδί να γίνεται γύρω από το σχολείο όπου ο ένας θα το πηγαίνει και ο άλλος θα το παίρνει. Να μιλάνε μέσω ηλεκτρονικών μηνυμάτων και, πρωτίστως, να έχουν συντάξει, ακόμα και υποχρεωτικά, ένα σχέδιο ανατροφής παιδιού ώστε τα πάντα να είναι εκ των προτέρων αποφασισμένα. Αγνοεί αυτές τις πρακτικές η ΠΨΕ;\nV. Η παράγραφος της επιστολής σχετικά με τη ρύθμιση της φροντίδας του παιδιού έρχεται σε αντίθεση με τη παράγραφο 1 και την επιστημονική γνώση και βιβλιογραφία που αναφέρεται.Οι συναισθηματικές δυσκολίες οφείλονται στην απώλεια ενός γονέα κι όχι ενός επίπλου. Το περιβάλλον του παιδιού το αποτελούν οι άνθρωποι. Από την παράγραφο αυτή της επιστολής γίνεται σαφές ότι δε γνωρίζει η ΠΨΕ πως λειτουργεί η sharedparentingσε άλλες χώρες. Το παιδί δεν αλλάζει σχολείο / πόλη / γειτονιά /ρουτίνα. Οι δραστηριότητες και οι συναναστροφές είναι οι ίδιες και προαποφασισμένες. Αλλάζουν μόνο οι γονείς που θα το συνοδεύουν σε αυτές ανάλογα με το πρόγραμμα ανατροφής.\nVΙ. Πράγματι, η συνεπιμέλεια προϋποθέτει εναλλασσόμενη διαμονή του παιδιού. Όσον αφορά τα συμπεράσματα των μελετών για την εναλλασσόμενη διαμονή των παιδιώνσας καλώ τη ΠΨΕ να υποδείξει τιςμελέτες που καταλήγουν κατά της εναλλασσόμενης κατοικίαςγια να μπορούν να υπάρξουν αντικρουόμενα συμπεράσματα; Έχω υποβάλλει αυτοτελώςκαι εγγράφως και αναμένω.Αν δεν απαντήσει η ΠΨΕ μέσα σε εύλογο χρόνο, εκθέτετε την εταιρεία στην κατηγορία ότι χάριν της προάσπισης των επαγγελματικών συμφερόντων των μελών της παραπληροφορεί το κοινό και τις κρατικές αρχές. Αν και ένωση επιστημόνων δε λειτουργεί, δυστυχώς, με επιστημονική μέθοδο.\nVII. Το 1983 ο Έλληνας νομοθέτης θέσπισε καλύτερο μοντέλο από αυτό που μας παρουσιάζεται σαν πρόταση της ΠΨΕ. Αυτό το μοντέλο δε συνάδει ούτε με τη διεθνή σύμβαση για τα δικαιώματα του παιδιού. Σήμερα όμως αυτή η πρόταση έρχεται σε ευθεία αντίθεση με θετικούς κανόνες δικαίου. Όπως το ψήφισμα Κ.Σ. 2079/2015 Συμβουλίου της Ευρώπης και την Οδηγία 1158/2019 Ευρωπαϊκής ένωσης.Δε νοείται επικοινωνία παιδιού με γονέα που το ανατρέφει. Σε εφαρμογή των αρχικών παραγράφων της επιστολής, οι γονείς ανατρέφουν τα παιδιά τους. Η επικοινωνία γίνεται με τους τρίτους, όπως το παππού, τη γιαγιά, τους θείους, το νονό.\nΚαταληκτικά, αναρωτιέται κανείς ποια είναι η πραγματική θέση της ΠΨΕ;Ανατροφή και από τους δύο ή ανατροφή από τον ένα;\nΈχω στα χέρια μου εκθέσεις που συνέταξαν μέλη της ΕΨΕ σα δημόσιοι λειτουργοί που αναφέρεται το όνομά τους στην επιστολή. Τα παιδιά για τα οποία έγραψαν είναι αποξενωμένα θύματα ψευδών κατηγοριών. Εννέα χρόνια μετά την σύνταξη της έκθεσης αυτής το αποξενωμένο παιδί ακόμα δεν έχει δει το πατέρα του. Οι αποφάσεις των δικαστηρίων δέχονται επί λέξει ότι «είναι ένα αποξενωμένο παιδί». Οι υπηρεσίες νίπτουν τας χείρας τους. Η έκθεση έχει το ειδικό βάρος μίας σελίδας χάρτου.\nΗ ΠΨΕ πρέπει να επανορθώσει το ταχύτερο τις αντιεπιστημονικές ανακρίβειες και επικίνδυνες θέσεις αλλά και την έλλειψη σοβαρότητος με την οποία γράφει. Γιατί κινδυνεύουν να τους προλάβει ένα ακόμα κύμα Μ2 που δε θα στρέφεται κατά σκηνοθετών και προπονητών αλλά κατά δικαστών, εισαγγελέων, δικηγόρων και αξιολογητών ανηλίκων.\nΛαμπρος 11 Μαρτίου 2021 at 00:15\nΣτην Αμερική του Τράμπ,εκατοντάδες παιδιά αποκόπηκαν απο τον έναν ή και τους δυο γονείς τους για λόγους μεταναστευτικής πολιτικής του τεως πλανητάρχη.Ολος ο κόσμος της γής εναντιώθηκε απέναντι σε αυτή την πολιτική.\nΣτα νησιά του α.Αιγαίου ασυνόδευτα προσφυγόπουλα προσπαθούν να βρούν τους γονείς τους.\nΚάτι ανάλογα τραγικό συμβαίνει και σε διάφορες χώρες του κόσμου που υπάρχει φτώχεια,εμπόριο ψυχών,πολεμος.\nΣτην Ελλάδα,ολη τη δυστυχία που προκαλούν τα προαναφερθέντα στα παιδιά του υπόλοιπου κόσμου,εμείς τη δημιουργήσαμε με τη νομολογια της συνεπιμέλειας.Μάλιστα,πρέπει να αξηγήσουμε γιατί ενα παιδί χρειάζεται και τους δυο γονείς στη ζωή του.Οταν σε έναν πόλεμο ένας γονιός πεθαίνει τότε το παίδί χάνει τον γονιό του.Οταν σε ένα διαζύγιο ο ένας γονιός εξαφανίζεται με τη βούλα του νόμου,τότε τη δεν καταλαβαίνουμε.Το παιδί παλι χανει το γονιό του.\nΑΡΗΣ 7 Μαρτίου 2021 at 17:16\nΗ ΝΔ βγήκε με συνεπιμέλεια, Ο Μητσοτάκης το ξέρει, σε καμμία των περιπτώσεων δεν είναι υπόδοιυλος των συνεχνιτών γιατι πολύ απλά δεν τους έχει αναγκη. ΤΟΝ ΒΓΑΛΑΜΕ ΕΜΕΙΣ.\nMε αυτό το έκτρωμα την παρα- συνεπιμέλεια τελικά που πάνε να φέρουν, με τα τρολλάκια που θα πεσουν στις διαβουλευσεις (την μιτσα την κιτσα την ρουβιτσα) βοηθές του τσιάρα να εκφράσουν την κοινωνική αγανάκτηση, η ΝΔ δεν θα ξαναδεί εξουσία.\nΕιμαι πολυ πιο δεξιός απο τον Μητσοτάκη…αλλά θα χαρώ να χάσουν για να εξαφανιστεί ο ΤΣΙΑΡΑΣ.\nΚαι θα χασετε , ήδη χανετε,. απο 18% πηγατε 17 και τωρα 13% σε λιγους μηνες..φερτε το εκτρωμα και θα δείτε,.\nΑΓΓΕΛΟΣ 7 Μαρτίου 2021 at 20:32\nΦίλε Άρη, αντί να γράφει ο καθένας το μακρύ του και το κοντό του, θεωρώ ότι πρέπει να συνεννοηθούμε ευρύτερα με τους συλλόγους, έτσι ώστε να αντιμετωπίσουμε νομικά πλέον την κατάσταση!\nΠροτείνω λοιπόν μια συνάντηση η οποία να βγει σε ημερομηνία που θα θέσει ο σύλλογος!\nΤώρα το τι θα γίνει στις εκλογές η τι σκοπούς εξυπηρετεί η κάθε κιτσα και ρουβιτσα η ο κάθε μακης και λοιποί, το γνωρίζουμε πολύ καλά….\nΑΡΗΣ 7 Μαρτίου 2021 at 21:14\nΟταν όλοι επικοινωνήσετε με τον σύλλογο, αφήσετε τηλέφωνα και θέσετε εαυτόν στην διαθεση του,\nόταν όλοι μαζι χρειαστεί να πάρουμε ενα ρεπό και να μεταβούμε εκεί που πρέπει καθ υπόδειξη παπαρηγόπουλου το συζητάμε πώς θα αντιμετωπιστεί στο νομικό κομμάτι.\nΕχω 900.000 με έννομο συμφέρον και δεν μπορώ να μαζέψω ούτε 10.000.\nοργάνωση και σχεδιασμό ακούω 5 χρόνια τώρα απο σκόρπιους που μας σχεδιάζουν με ακρίβεια χιλιοστού το τι πρέπει να κάνουμε..εμεις οι υπόλοιποι αλλά όχι αυτοί..και στην συνεχεια γυρίζουν στον φραπέ τους και στην φεισμπουκ αντισταση.\nΕγω αντιπροτείνω να στείλετε mail όλοι στο σύλλογο και να απαιτήσετε να υπάρξει συνάντηση Παπαρηγόπουλου Μητσοτάκη.\nΟταν καποιες χιλιάδες πατεράδες μαναδες γιαγιάδες… κάνουν αυτό, ο Παπαρηγόπουλος θα αναγκαστεί να πάει στον Μητσοτάκη, και όχι μόνο αυτό, με μία λίστα 5-6000 ατομα αναχείρας θα του βαρέσουν και προσοχή αντι να τρώμε σφαλιάρες απο 5 κωλογριες του μωβ\nτερμα η αγωνιστική παραμυθα, σας εχω ζήσει 6 χρόνια τώρα.\nΤο μήνυμα δεν απευθέινετε σε εσένα αλλά σε κάποιους άλλους.\nΑΓΓΕΛΟΣ 7 Μαρτίου 2021 at 15:55\nΤο πιο ΓΕΛΟΙΟ απο όλα, είναι οτι στο νεο νομοσχέδιο, δεν γράφει ΡΗΤΑ ΚΑΙ ΚΑΤΗΓΟΡΗΜΑΤΙΚΆ οτι:\nΣε περίπτωση ψευδών κατηγοριών, θα υπάρχει άμεση αφαίρεση επιμέλειας!\nΕπίσης, ο γονέας που αποδεδειγμένα έχει προβεί σε ψευδείς κατηγοριες, θα έχει “την τάδε” ποινή!\nΕίναι επίσης ΤΡΑΓΙΚΟ που δεν αναφέρει οτι σε περιπτώσεις που καποιος γονέας κατηγορεί για βια η ασέλγεια, τοτε αυτεπάγγελτα αυτό θα εξετάζεται ΑΜΕΣΑ , καθώς θα ειναι “αναγκασμένος” αυτος ο γονεας να προβεί σε Δημόσιο Φορέα ΑΜΕΣΩΣ!\nΕννοείται οτι σε περίπτωση βιας, πάλι να ειναι αυτεπάγγελτη άμεση αφαίρεση επιμέλειας!\nΤέλος, οι παραβιάσεις δικαστικής απόφασης, να ειναι επίσης άμεση αφαίρεση επιμέλειας! Όχι μια, αλλα να οριστεί π.χ. 10 παραβιάσεις!\nΚαι τέτοια αδικήματα, να δικάζονται μεσα σε 6 μήνες, ΧΩΡΙΣ ΚΑΜΙΑ ΑΝΑΒΟΛΗ και το αυτόφωρο να ειναι ΣΥΝΕΧΟΜΕΝΟ!\nΣΤΑΜΑΤΗΣΤΕ ΕΠΙΤΕΛΟΥΣ ΑΥΤΗ ΤΗ ΝΟΜΙΚΑ ΠΑΡΑΛΟΓΗ ΠΑΘΟΓΕΝΕΙΑ!!\nΑΓΓΕΛΟΣ 7 Μαρτίου 2021 at 15:42\nΘα πρότεινα μια “Τράπεζα” αποφάσεων, οπου ο δικός σας σύλλογος μαζι με την συνεργασια άλλων συλλόγων, όπως ο ενεργοί μπαμπαδες, ο ΓΟΝ.ΙΣ και αλλων φορέων, θα οργανωθούμε και θα δούμε στοιχεία μέσα απο αποφάσεις και γνωματεύσεις, τα οποία εκδόθηκαν απο συγκεκριμένα άτομα.\nΘα έχουμε σαν στόχο τα παρακάτω:\n1. Τυχόν γνωματεύσεις που εκδόθηκαν απο Ιδιωτικούς Ιατρούς (Ψυχολόγους κ.α.) όπου γράφουν διάφορα…. Είναι πολύ διαφορετικό να είναι ενας γονέας μόνος του και πολύ διαφορετικό να ειναι 10 η 100…. Πόσο μάλλον οταν αποδεικνύεται οτι αυτά που έγραψαν, αποδείχθηκαν παντελώς ψευδής!\n2. Να δούμε δικηγόρους, οι οποίοι “εμπλέκονται” με συγκεκριμένους “ειδικούς” σε υποθέσεις επιμέλειας….\n3. Να δούμε δικαστικούς και εξέταση των αποφάσεων….Γιατί όχι και τυχόν “εμπλοκή” με συγκεκριμένους δικηγόρους…. Δεν δικαζω, αλλα ίσως βγουν στοιχεία πολύ ενδιαφέρον….\n4. Δημοσιοποίηση όλων αυτών των στοιχείων και μαζική προσφυγή τόσο στα Ελληνικά , οσο και στα Ευρωπαϊκά δικαστήρια!\nΘεωρώ ότι αυτό που γίνεται ειναι εις βάρος των παιδιών, των γονεων, των οικογενειων τους και ολα αυτα έχουν σαν στόχο, αρρωστημενους ανθρωπους χωρις ηθικούς φραγμους, με σκοπό το ΧΡΉΜΑ!\nΑς οργανωθούμε σοβαρά, επειδή δεν πάει άλλο!!


Αρχίζει η διάθεση του πετρελαίου θέρμανσης - thebanker.gr\nΑπό σήμερα ξεκινά η διάθεση του πετρελαίου θέρμανσης. Ο πρόεδρος του Συνδέσμου Εταιρειών Εμπορίας Πετρελαιοειδών (ΣΕΕΠΕ) Γιάννης Αληγιζάκης είχε αναφέρει σε πρόσφατες δηλώσεις του πως με βάση τις τρέχουσες διεθνείς τιμές του μαύρου χρυσού και την ισοτιμία ευρώ – δολαρίου, η τιμή του πετρελαίου με την έναρξη της χειμερινής περιόδου θα διαμορφωθεί σε 1,023 ευρώ ανά λίτρο, δηλαδή μειωμένη κατά 11% από τον Οκτώβριο του 2018 (όταν ήταν 1,146 ευρώ).\nΣημείωσε ακόμη πως «το πετρέλαιο από κοινωνικό αγαθό έγινε ακριβή πολυτέλεια για τους περισσότερους συμπολίτες μας και “βούλιαξε” την αγορά, αλλά και τα έσοδα του κράτους». Αναφερόμενος στο επίδομα θέρμανσης είπε, η θέση του ΣΕΕΠΕ είναι να διπλασιαστεί η δαπάνη έναντι της περσινής χειμερινής περιόδου, οπότε το κράτος επένδυσε 57 εκατ. ευρώ, αίροντας επίσης το δαιδαλώδες των κριτηρίων υπαγωγής και επιδότησης, που αποθαρρύνει τους καταναλωτές από το να υποβάλουν αίτηση. «Η θέση μας είναι πολύ απλή: κατάργηση όλων των κριτηρίων για όλους τους συμπολίτες μας μέχρι το εισόδημα των 50.000 ευρώ» επισήμανε.\nΞεκινά στις 12 Δεκεμβρίου το εορταστικό ωράριο των εμπορικών καταστημάτων


Ανασφάλιστοι Ροδόπης: Αυτά είναι!! Διαβάστε πως η Αλβανία προσελκύει επενδύσεις!!\nΑυτά είναι!! Διαβάστε πως η Αλβανία προσελκύει επενδύσεις!!\nΚαι εμείς εδώ…\nΝα που μερικές φορές, οι «γείτονες» μας έχουν βρει τον τρόπο να κάνουν κάποια πράγματα καλύτερα από εμάς. Ή αν όχι καλύτερα, τουλάχιστον να βλέπουν μακρύτερα και να περιμένουν να εισπράξουν! Για πιο πράγμα μιλάμε; Μα φυσικά για την Αλβανία, και τις οικονομικές – επιχειρηματικές επιλογές που κάνει για να προσελκύσει επενδυτές!\nΗ Ελλάδα μπορεί να αυξάνει τη φορολογία αλλά η Αλβανία αποφάσισε να μην επιβάλει φόρο για τις startup επιχειρήσεις με τζίρο έως 36.400 ευρώ.\nΕπιπλέον, όπως ανακοίνωσε ο Αλβανός πρωθυπουργός, Εντι Ράμα, όσες startup έχουν τζίρο από αυτό το ποσό έως 58.200 ευρώ, θα πληρώνουν ΦΠΑ, αλλά ο συντελεστής φορολογίας επί των κερδών τους θα μειωθεί από το 7,5% στο 5%.\nΕπίσης, η αλβανική κυβέρνηση εξετάζει το ενδεχόμενο να υπάρξουν και νέες φοροελαφρύνσεις, προκειμένου να ενισχυθούν οι ευρωπαϊκές επενδύσεις στην Αλβανία και να δημιουργηθούν νέες θέσεις εργασίας.


Κορίτσια Για Σπίτι: Τα backstages του Ιούνη...\nΑκριβώς πριν την εκπνοή του Ιούνη βρίσκω λίγο χρόνο για να σας δείξω κάποιες απ' τις χειροτεχνίες που επιμεληθήκαμε η Ευαγγελία κι εγώ όλο αυτό το διάστημα. Εκείνη με το αγαπημένο της φέλτ και το κέντημα, εγώ με τα υφάσματά μου και σύμμαχο τη ραπτομηχανη, συμπράξαμε για να δημιουργήσουμε δωράκια για παιδικά δωμάτια.\nΚαι παρά του ότι δεν προλάβαμε ποτέ ως τώρα να τα φωτογραφίσουμε όπως τους αρμόζει, συγκέντρωσα λίγες φωτογραφίες για να τις μοιραστώ μαζί σας. Οι ιδέες πολλές και οι δημιουργίες για όλα τα γούστα.\nΔειτέ αυτά τα αγαπημένα ζωάκια του δάσους πώς ζωντάνεψαν στα χέρια της Ευαγγελίας και τα μετέτρεψε σ' ένα σωρό διακοσμητικά, κουκλάκια και πολλά άλλα...\nΔεν μας ξέφυγε και μια ναζιάρα γοργόνα, η οποία άφησε για λίγο το βυθό και ήρθε να φωτογραφηθεί εντελώς συμπτωματικά στο μπαλκόνι μου.\nΓια το τέλος, ονειρικά μαξιλάρια ράφτηκαν και διακοσμήθηκαν αναλόγως για την κούνια μιας μικρούλας.\nΟι τόνοι των υφασμάτων απαλοί, και τα μαξιλάρια αρκετά μεγάλα σε διαστάσεις για να καλύψουν τα πλαϊνά της κούνιας.\nΚι αφού βρέθηκε η Ειρήνη την κρίσιμη στιγμή κοντά μας, όταν ήταν σχεδόν όλα έτοιμα, μας έκανε τη χάρη γι' άλλη μια φορά και φωτογραφήθηκε παρέα με τις χειροτεχνίες μας.\nΣας αποχαιρετώ και σας εύχομαι καλό μήνα!\nΕτικέτες αξεσουάρ, κατασκευές, κέντημα, παιδικά θέματα, προτασεις, ράψιμο, σε δράση...\nAda Kopitopoulou είπε...\nΌμορφα τα αλεπουδάκια και η αρκούδίτσα! Θα χαρούν μερικά παιδάκια!!\n1 Ιουλίου 2020 - 7:06 π.μ.\nΚαλημέρα Ευγενία μου!!\nΣκέτη γλύκα όλες οι δημιουργίες σας!! Λάτρεψα την αλεπού καί τήν γοργόνα!! Γειά στά χεράκια σας!\nΗ Ειρήνη ,κουκλίτσα!! Νά τήν χαίρεστε!! Καλό καί ευλογημένο μήνα! Πολλά φιλάκια!!\n1 Ιουλίου 2020 - 9:43 π.μ.\nΠανέμορφα όλα όσα φτιάξατε, χρυσοχέρες μου!!!!\nΚαλό μήνα, να έχετε!!!!\n2 Ιουλίου 2020 - 1:28 π.μ.\nΠολύ όμορφες όλες σας οι δημιουργίες σας,Ευγενία μου!\nΗ μικρή Ειρήνη κλέβει την παράσταση,να έχει καλή πρόοδο και καλή φώτιση μέσα στην ζωή της!!!Να την χαιρόσαστε και να την καμαρώνετε όπως αγαπάτε!!!\n2 Ιουλίου 2020 - 11:48 π.μ.\nΥΠΈΡΟΧΑ τα ζωάκια του δάσους κσι τα μαξιλαράκι.\nΤην παράστασή κλέβει η γλυκιά Ειρήνη.\nΝα τη χαίρεστε και να την καμαρώνετε.\nΕύχομαι να μεγαλώσουν όλα τα παιδιά σε καλύτερες μέρες.\n2 Ιουλίου 2020 - 4:09 μ.μ.\nΦτιάξτε και καμιά χελωνίσια βρε παιδιά.\n3 Ιουλίου 2020 - 9:18 π.μ.\nR's Rue είπε...\n10 Ιουλίου 2020 - 10:59 μ.μ.\nΤο υπαίθριο πάρτυ γενεθλίων της Ειρήνης με πολύ δι...\nΦρούτα εποχής με free motion machine embroidery


Φέρνει αύριο όλη την Ελλάδα στο πιάτο ο Βασίλης Καλλίδης\nΑπό τα Καλάβρυτα άρχισε ο γνωστός σεφ τα νέα μαγειρικά του ταξίδια.\nΤα μαγειρικά ταξίδια του ξεκίνησε ο Βασίλης Καλλίδης, ο οποίος κάνει πρεμιέρα της «Νόστιμης γης» από τα Καλάβρυτα. Ο γνωστός σεφ επέλεξε το χειμερινό θέρετρο της Αχαΐας για να ξεκινήσει το δεύτερο μισό της τηλεοπτικής του σεζόν και το αποτέλεσμα θα το δούμε αύριο, στις 20.00 από τον Alpha. O Bασίλης, έχοντας σύμμαχό του τον καιρό, θα συνδυάσει δουλειά και διασκέδαση.\nΣτο κατάλευκο τοπίο του χιονοδρομικού θα βγάλει το τσουκάλι του και θα φέρει όλη την Ελλάδα στο πιάτο. Θα φτιάξει από σύγκλινο Μάνης, λαλάγγια Καλαμάτας, αβγοτάραχο Μεσολογγίου, απάκι Κρήτης και γίγαντες Καστοριάς μέχρι φάβα Σαντορίνης.\nΟ σεφ ταξιδεύει στα βουνά της Αχαΐας και ανεβαίνει στον κάτασπρο Χελμό, όχι μόνο για να μαγειρέψει, αλλά και για να κάνει σκι. Η εκπομπή όμως δεν προβάλλει μόνο το χιονισμένο τοπίο, αλλά και τη γραφική πόλη των Καλαβρύτων, στην οποία ο Βασίλης επισκέπτεται ένα οινοποιείο με τοπικές ποικιλίες κρασιού, δοκιμάζει λιχουδιές της περιοχής και ανακαλύπτει γευστικά μυστικά της πόλης. Μαθαίνει τα πάντα για τη βαρελίσια φέτα Καλαβρύτων, δοκιμάζει γαλακτομπούρεκο, μαγειρεύει χοιρινό ρολό γεμιστό με παστουρμά καραμανλίδικο για τη γιορτή στην πλατεία, αλλά και γίδα κοκκινιστή με χοντρά μακαρόνια πάνω στο χιόνι.\nΤέλος, οργανώνει στην κεντρική πλατεία των Καλαβρύτων ένα αυτοσχέδιο, ξεχωριστό γλέντι γεμάτο μουσική, χορό και φυσικά πολύ φαγητό. Οπως και στο πρώτο μισό της σεζόν, έτσι και τώρα ο Βασίλης Καλλίδης θα μας ταξιδεύει κάθε Κυριακή στις πιο νόστιμες και φιλόξενες γωνιές της χώρας μας, με αφορμή θεματικές γιορτές τοπικών προϊόντων, φεστιβάλ, αλλά και πανηγύρια. Ετσι θα προβάλλονται πολλές εικόνες και γεύσεις Ελλάδας. Πρωτοποριακές προτάσεις, σύγχρονες καλλιέργειες και αγροτικές πρακτικές, καθημερινοί άνθρωποι σε όλη την αλυσίδα παραγωγής τροφής, αυθεντικά «στέκια», παραδοσιακές γεύσεις, αλλά και πολλή μουσική.


Online κράτηση πτήσης από Βρυξέλλες - για Μπρέμεν τώρα από 194 € - Lufthansa\nΠτήση Βρυξέλλες Μπρέμεν από 194 €\nΚαταπληκτικοί ναύλοι για την πτήση σας από Βρυξέλλες προς Μπρέμεν\nΠροσπαθείτε να βρείτε προσιτές τιμές πτήσεων από Βρυξέλλες για Μπρέμεν; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Μπρέμεν BRE τον Οκτωβρίου 2022 από 194 €.\nΕίτε πηγαίνετε Μπρέμεν για μια επιχειρηματική συνάντηση είτε ταξιδεύετε προς Γερμανία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Βέλγιο προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Βρυξέλλες προς Μπρέμεν διατίθεται με 194 €, τον Οκτωβρίου 2022.


ΓΕΝΝΗΘΕΙΣ ΕΙΣ ΚΑΥΚΑΣΟΝ ΡΩΣΙΑΣ: 1920 ΚΑΥΚΑΣΙΟΙ ΦΟΙΤΗΤΕΣ ΣΕ ΠΑΝΕΠΙΣΤΗΜΙΑ ΚΑΙ ΠΟΛΥΤΕΧΝΕΙΑ ΤΗΣ ΕΛΛΑΔΑΣ\nΠρωτοποριακές παρεμβάσεις του Συλλόγου Καυκασίων,\nτου Φιλεκπαιδευτικού Συνδέσμου Καυκασίων\nκαι των ίδιων των Καυκάσιων φοιτητών\nκαι η …κατάληξή τους\nΣτην Ελλάδα και πριν από το 1920 υπήρχε Σύλλογος Καυκασίων, ιδρυμένος από Καυκάσιους του Καρς που ήρθαν στην Ελλάδα μετά τους Βαλκανικούς πολέμους και αρχικά ονομάζονταν Σύλλογος Καρσιωτών. Ο μαζικός όμως ερχομός των Καυκάσιων και η στάση της Κυβέρνησης της Ενιαίας Αντιβενιζελικής Παράταξης ενάντια στους πρόσφυγες μετά τις εκλογές του Νοέμβρη του 1920 θα κάνει το «Σύλλογο Καυκασίων» μια «δραστήρια οργάνωση που εκπροσωπούσε όλες τις πολιτικές, κοινωνικές και οικονομικές εκδηλώσεις των Καυκασίων προσφύγων».\nΠρόεδρος του Συλλόγου Καυκασίων ο Δημήτρης Ευθυμιάδης. Από τις πρώτες μέρες του ερχομού τους στην Ελλάδα οι Καυκάσιοι θα δώσουν ιδιαίτερη προσοχή στην πνευματική διάπλασή τους. Η ανάγκη ανόδου του μορφωτικού τους επιπέδου και η ικανοποίηση των ψυχαγωγικών αναγκών θα οδηγήσει το σύλλογο στη δημιουργία «Φιλεκπαιδευτικού Συνδέσμου Καυκασίων». Η έδρα του Συνδέσμου ήταν η Καλαμαριά. Ο Σύνδεσμος ανέπτυξε σημαντική και αξιόλογη δράση και σε λίγα χρόνια απέκτησε εξαιρετική βιβλιοθήκη για τα μέλη του με αρκετούς τόμους από ρωσικά και ελληνικά βιβλία. Οργάνωσε μουσικό τμήμα με χορωδία και ορχήστρα με αρκετά μουσικά όργανα. Ίδρυσε δε και δραματικό τμήμα που κάθε τόσο έδινε θεατρικές παραστάσεις.\nΗ νεολαία των Καυκασίων, που σπούδαζε στις Μέσες και Ανώτατες σχολές της Ρωσίας, με την άφιξή τους στην Ελλάδα και με πρωτοβουλία των Ε. Τιτόπουλου, Στυλιανού Μαυρογένη και άλλων διοργανώνουν στην Καλαμαριά της Θεσσαλονίκης σύλλογο τον οποίον, «κατά την επικρατούσαν την εποχήν εκείνην νοοτροπίαν των ρωσσομαθών Ποντίων Ελλήνων του Καυκάσου», ονόμασε «Σύλλογο Καυκασίων Φοιτητών». Ο Σύλλογος αυτός θα λειτουργήσει για μια εξαετία.\nΤο 1920 ο σύλλογος αυτός Θα αποταθεί στον Υπουργό Παιδείας-ο πρωθυπουργός Βενιζέλος απουσίαζε στο εξωτερικό- και αφού υπενθυμίσει σ’ αυτόν ότι στην Τυφλίδα του Καυκάσου, η Ελληνική Αποστολή, πριν από τη μετανάστευση των φοιτητών, υποσχέθηκε ότι το ελληνικό κράτος θα αναλάβει την ενίσχυση των φοιτητών για τη συνέχιση και αποπεράτωση των σπουδών τους στα Ανώτατα Εκπαιδευτήρια της Ελλάδας, ζήτησε τη συνδρομή του. Ο Υπουργός κυνικά θα δηλώσει ότι: «Εδώ στην Ελλάδα σπουδάζουν όσοι έχουν λεπτά και όσοι δεν έχουν λεπτά πηγαίνουν και εργάζονται».\nΜετά την πτώση της Κυβέρνησης Βενιζέλου (1/11/1920) ο «Σύλλογος Καυκασίων Φοιτητών» , σε γενική του συνέλευση, θα εξουσιοδοτήσει τον Γρηγόριο Τηλικίδη (πρώην Γενικό Επιθεωρητή των ελληνικών σχολείων του Αντικαυκάσου) να μεταβεί στην Αθήνα και να διαπραγματευθεί («εν λευκώ»)με την Ελληνική Κυβέρνηση την εισαγωγή τους στις Ανώτατες Σχολές του Κράτους και την οικονομική τους ενίσχυση για τη συνέχεια των σπουδών τους. Ο Πρόεδρος της ελληνικής κυβέρνησης, Δημήτρης Γούναρης, θα δεχθεί τη νόμιμη εισαγωγή των Καυκάσιων φοιτητών στα Ανώτατα Εκπαιδευτήρια του Κράτους και τη χορήγηση μικρής οικονομικής ενίσχυσης για τη συνέχιση των σπουδών τους. Έτσι όσοι δεν είχαν τίτλους σπουδών Ρωσικών Πολυτεχνείων θα εισαχθούν στο Πολυτεχνείο μετά από εισαγωγικές εξετάσεις , ενώ αυτοί που είχαν τίτλους Πολυτεχνείου εισήχθηκαν χωρίς εξετάσεις και τους αναγνωρίστηκαν τα μαθήματα για τα οποία είχαν δώσει εξετάσεις. Στα Πανεπιστήμια η εισαγωγή έγινε χωρίς εξετάσεις –όπως αυτό επικρατούσε κατά τα έτη 1920/21 για όλους τους φοιτητές-σε αυτούς δε που κατείχαν τίτλους σπουδών Ρωσικών Πανεπιστημίων αναγνωρίστηκαν τα μαθήματα για τα οποία είχαν δώσει εξετάσεις.\nΓια την κάλυψη μέρους των εξόδων των σπουδών των Καυκασίων φοιτητών ιδρύθηκε από το «Φιλεκπαιδευτικό Σύνδεσμο Καυκασίων» το «Εκπαιδευτικό Ταμείο». Βασικοί του πόροι ήταν «η δεκάρα του Καυκάσιου πρόσφυγα, που παρά την άθλια οικονομική του κατάσταση ενίσχυσε μ’ όλες του τις δυνάμεις την παραπάνω προσπάθεια, οι διάφορες εισπράξεις από τις θεατρικές παραστάσεις, μουσικές βραδιές και χοροεσπερίδες και τα ποσά που προήλθαν από τις καμπάνες που πουλήσαμε».\nΟι Καυκάσιοι φοιτητές θα συγκεντρωθούν στη Θεσσαλονίκη και αφού εφοδιαστούν με ανάλογο ρουχισμό από την Υπηρεσία Πρόνοιας, αναχώρησαν για σπουδές στην Αθήνα με πολύ λίγα οικονομικά μέσα. Επί ένα και πλέον μήνα στεγάζονταν στα φορτηγά βαγόνια των ΣΕΚ, έως ότου πέτυχαν να πείσουν το Υπουργείο Παιδείας και το Υπουργείο Πρόνοιας να επιτάξουν- για τους φοιτητές-διώροφο οίκημα, στον τότε συνοικισμό Κυψέλης, για τη στέγασή τους σε φοιτητικό κοινόβιο.\nΜε παρέμβαση της Βασίλισσας Σοφίας (μετά από μέριμνα των Ποντίων βουλευτών-χορηγήθηκε στους Καυκάσιους φοιτητές «αρχικώς και επί χρονικόν διάστημα ζεστόν κατ’ οίκον συσσίτιον άπαξ της ημέρας». Κατά τους πρώτους μήνες των σπουδών τους, πολλοί από τους φοιτητές εργάζονταν ακόμα και ως εργάτες στις οικοδομικές εργασίες των Αθηνών ή στα αγροκτήματα της Κηφισσιάς για την εξασφάλιση του επιούσιου και των εξόδων σπουδών. Οι ελληνικές κυβερνήσεις, κάθε ακαδημαϊκό έτος θα απαλλάσουν τους εκ «Ρωσσίας πρόσφυγας Φοιτητάς» της καταβολής των διδάκτρων. Η «Ένωση Κυριών Αθηνών» χορηγούσε σε αυτούς, κατά μήνα, μικρό χρηματικό επίδομα. Επίσης η ΧΑΝ πρόσφερε στους «Καυκάσιους Φοιτητές», ως ενίσχυση, μηνιαία χρηματική αποζημίωση. Οι φοιτητές παρακάλεσαν όπως με την επιχορήγηση αυτή οργανωθεί φθηνό εστιατόριο-συσσίτιο. Έτσι κατατέθηκε από τους Καυκάσιους φοιτητές η ιδέα της διοργάνωσης από τη ΧΑΝ Φοιτητικής Λέσχης, «η οποία έως τότε ήτο άγνωστος εις τους φοιτητάς». Η ΧΑΝ θα δεχθεί πρόθυμα και θα οργανώσει-επί της οδού Πειραιώς- «Φοιτητική Λέσχη» και θα λειτουργήσει το αντίστοιχο φτηνό εστιατόριο, υπό τη διεύθυνση του γιατρού Βαλάση. Μετέπειτα , με ενέργειες του συλλόγου των Καυκασίων φοιτητών και την συνδρομή του Υπουργείου Προνοίας θα διοργανωθεί στο Βαρβάκειο Λύκειο «Συσσίτιον δια τους Καυκασίους φοιτητάς», όπου προσφέρονταν δωρεάν, δύο φορές την ημέρα ζεστό φαγητό, αργότερα δε το συσσίτιο αυτό επεκτάθηκε και σε άλλους άπορους πρόσφυγες φοιτητές (Πόντιος-Μικρασιάτες κλπ). Η Φοιτητική Λέσχη επί της οδού Πειραιώς και το «συσσίτιο φοιτητών» που λειτούργησε στο Βαρβάκειο Λύκειο, υπήρξαν έργα αποκλειστικά των «Καυκασίων» και των «Ποντίων», δύο δραστήριων φοιτητικών συλλόγων της εποχής , της προεδρίας Σ. Μαυρογένους και Σωκρ. Κλαδά και έσωσαν πλείστους πρόσφυγες φοιτητές από πολλά δεινά δίνοντάς τους τη δυνατότητα να αποπερατώσουν τις σπουδές τους . Τα «μαθήματα» της δημιουργικής δράσης της «Φοιτητικής Λέσχης» και του «συσσιτίου» θα αποτελέσουν τα θεμέλια πάνω στα οποία θα οργανωθεί-ιδρυθεί η «Φοιτητική Λέσχη» του Πανεπιστημίου Αθηνών .\nΟι Καυκάσιοι Φοιτητές στην Αθήνα:\nΑΝΩΤΑΤΗ ΣΧΟΛΗ ΠΟΛΙΤΙΚΩΝ ΜΗΧΑΝΙΚΩΝ\nΑΝΩΤΑΤΗ ΣΧΟΛΗ ΜΗΧΑΝΟΛΟΓΩΝ-ΗΛΕΚΤΡΟΛΟΓΩΝ\nΑΝΩΤΑΤΗ ΣΧΟΛΗ ΤΟΠΟΓΡΑΦΩΝ ΜΗΧΑΝΙΚΩΝ\nΑναγνωστίδου Βασιλειάδου Άννα\nΑΝΩΤΑΤΗ ΓΕΩΠΟΝΙΚΗ ΣΧΟΛΗ ΑΘΗΝΩΝ\nΚαι ο επίλογος…, από Κώστα Γαβριηλίδη\n«Βαθειά είναι η πικρία που ένιωσε ο κόσμος μας από τη στάση όλων σχεδόν των σπουδαστών μας, που απαρνήθηκαν το παρελθόν τους , ξέχασαν το δεσμό τους με τον κόσμο μας, το πικρό ψωμί που φάγαμε και που ήταν ζυμωμένο με τον ιδρώτα του φτωχού και αμόρφωτου χωρικού και σ’ όλη τη μετέπειτα ζωή τους δεν σκέφτηκαν παρά την οργάνωση της ιδικής τους ζωής και την ατομική τους καλοπέραση».\nΓια την τύχη του «Εκπαιδευτικού Ταμείου»…\n«[…]όλο αυτό το υπέροχο σχέδιο, όλη αυτή η προσπάθεια προσέκρουσε στην εγκληματική αδιαφορία των σπουδαστών μας που έγιναν μηχανικοί μετά το τέλος των σπουδών τους. Όχι μόνο δεν έδειξαν κανένα ενδιαφέρον για τη διατήρηση και επέκταση του ταμείου, αλλά οι περισσότεροι ούτε και τα ποσά , με τα οποία χρεώθηκαν, δεν επέστρεψαν. Έτσι ναυάγησε μια ωραία και ευγενική προσπάθεια του λαού μας, που ξέγραψε από τους κόλπους του όλους αυτούς που φάνηκαν αγνώμονες…».\nΓια την τύχη του «Φιλεκπαιδευτικού Συνδέσμου Καυκασίων»…\n«[…]κι αυτός ο Εκπαιδευτικός Σύνδεσμος καλαμαριάς πέρασε στην αφάνεια και διαλύθηκε, γιατί στερήθηκε την ηθική ενίσχυση των διανοούμενών μας, που υπηρετούσαν στη Θεσσαλονίκη και σε άλλες πόλεις. Έτσι διασκορπίστηκαν τα ωραία βιβλία και χάθηκαν και όλα τα μουσικά όργανα και η άλλη περιουσία του συνδέσμου. Η ευθύνη για το σταμάτημα κάθε φιλεκπαιδευτικής προσπάθειας και την απουσία ενός πνευματικού κέντρου που θα συγκέντρωνε και θα εξύψωνε το εκπολιτιστικό και πολιτικοοικονομικό επίπεδο του λαού μας, αυτούς βαραίνει κατά κύριο λόγο».\nΓια «Εύξεινο Λέσχη» και τη «Λέσχη Καυκασίων»\n«Οι ίδιοι, δεν ξέρω από ποια ελατήρια κινήθηκαν για να σαμποτάρουν το εκπολιτιστικό έργο της Λέσης των Ποντίων Θεσσαλονίκης, που ιδρύθηκε με τ’ όνομα «Εύξεινος Λέσχη». Στην ίδρυση της Λέσχης πήραμε μέρος και αρκετοί Καυκάσιοι πρόσφυγες και σαν σκοπό μας βάλαμε το δυνάμωμα της Λέσχης και την προοδευτική ανάπτυξη και εξέλιξή της. Αργότερά όμως Εγκατέλειψαν τη λέσχη Ποντίων, με το αιτιολογικό ότι είχε αντιδραστικό χαρακτήρα, και ίδρυσαν την Λέσχη των Καυκασίων. Έκανα το παν για να αποτρέψω την ενέργειά τους αυτή και συνέστησα να μείνουν μέσα στην «Εύξεινο Λέσχη» και μαζί με τους προοδευτικούς νέους των Ποντίων να επιδράσουν στην προοδευτική ανάπτυξη του έργου της.\nΗ Λέσχη των Καυκασίων ιδρύθηκε και επικεφαλής μπήκανε οι μηχανικοί και άλλοι διανοούμενοί μας. Παρά τις επιφυλάξεις που είχα δέχτηκα να τους ενισχύσω μ’ όλες μου τις δυνάμεις. Ήμουνα βουλευτής την εποχή αυτή και δέχτηκα να καταβάλω την μηνιαία συνδρομή που καθόρισαν μόνοι τους. Ανέλαβα δε να πλουτίσω με διάφορα βιβλία τη βιβλιοθήκη της Λέσχης. Γρήγορα όμως η Λέσχη παρέκκλινε από τον προορισμό της και μεταβλήθηκε σε χαρτοπαικτική λέσχη… Ένα βράδυ έφτασα στα γραφεία της Λέσχης φέρνοντας μαζί μου δύο μεγάλα δέματα βιβλία από την Αθήνα. Βρήκα ολόκληρο το Διοικητικό Συμβούλιο με τον Πρόεδρο επικεφαλής να παίζουν «πόκερ». Ούτε ένας δεν ασχολήθηκε μαζί μου, ούτε με τα βιβλία που έφερα… Τα παρέδωσα στον υπάλληλο της Λέσχης και έφυγα αηδιασμένος… Η Λέσχη γρήγορα χρεωκόπησε και έκλεισε…».\nΓια την τύχη του «Συλλόγου Καυκασίων»…\n«Ο Σύλλογος των Καυκασίων δεν περιορίστηκε μονάχα στο έργο της βοηθείας για την έγκαιρη και καλύτερη αποκατάσταση των προσφύγων. Ούτε μονάχα στο μορφωτικό και εκπολιτιστικό του έργο. Γρήγορα εξελίχθηκε και σε πολιτικό κέντρο που επηρέασε και επέδρασε αποφασιστικά στον πολιτικό προσανατολισμό των Καυκασίων. Και η πολιτική αυτή επίδραση του Συλλόγου διατηρήθηκε για μακρό χρονικό διάστημα και σχεδόν ως την ημέρα που το μίασμα του φασισμού με τη μορφή της δικτατορίας της 4ης Αυγούστου κατέκλυσε τον τόπο και σταμάτησε κάθε πολιτική και κοινωνική κίνηση και δράση».\n ΓΑΒΡΙΗΛΙΔΗΣ ΚΩΣΤΑΣ, ΑΥΤΟΒΙΟΓΡΑΦΙΑ, ΕΝΤΟΣ, ΑΘΗΝΑ, 2004, σελ. 183\n «[…] ιδιαιτέρωςυπογραμμίζεται εν προκειμένω το ζωηρόν υπέρ των «Καυκασίων φοιτητών» ενδιαφέρον του Δημ. Ευθυμιάδου βουλευτού επί σειράν ετών Θεσσαλονίκης».\n(ΜΑΥΡΟΓΕΝΗΣ ΣΤΥΛΙΑΝΟΣ, ΤΟ ΚΥΒΕΡΝΕΙΟΝ ΚΑΡΣ ΤΟΥ ΑΝΤΙΚΑΥΚΑΣΟΥ (ΚΑΡΣΚΑΓΙΑ ΟΜΠΛΑΣΤ) ΚΑΙ ΤΟ ΕΝ ΑΥΤΩ ΕΛΛΗΝΙΚΟΝ ΣΤΟΙΧΕΙΟΝ ΚΑΤΑ ΤΗΝ ΠΕΡΙΟΔΟΝ 1878-1920, ΕΥΞΕΙΝΟΣ ΛΕΣΧΗ ΘΕΣΣΑΛΟΝΙΚΗΣ, ΘΕΣΣΑΛΟΝΙΚΗ, 1963,σελ. 167)\n ΓΑΒΡΙΗΛΙΔΗΣ ΚΩΣΤΑΣ, ό.π., σελ. 184\n ΜΑΥΡΟΓΕΝΗΣ ΣΤΥΛΙΑΝΟΣ, ό.π., σελ. 163\n Στην «Εφημερίδα των Βαλκανίων»-26/6/1921- διαβάζουμε:\n«ΟΙ ΚΑΥΚΑΣΙΟΙ ΦΟΙΤΗΤΕΣ\nΕις την Καλαμαριάν περί τους 60 πρόσφυγας φοιτητάς συνέπηξαν Σύνδεσμον Καυκασίων Φοιτητών, ο σκοπός του οποίου είνε καθαρώς εκπαιδευτικός. Οι φοιτηταί ούτοι, διακόψαντες τας σπουδάς των ως εκ των γεγονότων, θα ζητήσουν από την ελληνικήν κυβέρνησιν να παράσχη εις αυτούς τα μέσα της συνεχίσεως των σπουδών εις τα ελληνικά εκπαιδευτικά ιδρύματα.\nΗ λογική και δικαία αύτη επιθυμία δεν αμφιβάλλομεν ότι θα εισακουσθή υπό των αρμοδίων μας και πάσα υποστήριξις θα παρασχεθή εις τους εν λόγω φοιτητάς, δια την συμπλήρωσιν των σπουδών των». (παρατίθεται σε: ΙΣΤΟΡΙΚΟ ΑΡΧΕΙΟ ΠΡΟΣΦΥΓΙΚΟΥ ΕΛΛΗΝΙΣΜΟΥ ΔΗΜΟΥ ΚΑΛΑΜΑΡΙΑΣ, Η ΚΑΛΑΜΑΡΙΑ ΣΤΟ ΜΕΣΟΠΟΛΕΜΟ (1920-1940). ΠΡΟΣΦΥΓΕΣ . ΔΗΜΙΟΥΡΓΩΝΤΑΣ ΤΗ ΝΕΑ ΠΑΤΡΙΔΑ. ΦΩΤΟΓΡΑΦΙΚΟ-ΙΣΤΟΡΙΚΟ ΛΕΥΚΩΜΑ, UNIVERSITY STUDIO PRESS, ΘΕΣΣΑΛΟΝΙΚΗ, 1998, σελ. 22)\n Υπήρξε «απόφαση της επαναστατικής Κυβέρνησης όπως επιτραπεί η φοίτηση στις ανώτερες Ελληνικές Σχολές, στο Πανεπιστήμιο και στο Πολυτεχνείο, των φοιτητών των Ρωσσικών Πανεπιστημίων και των αποφοίτων των ρωσσικών γυμνασίων».\n(ΓΑΒΡΙΗΛΙΔΗΣ ΚΩΣΤΑΣ, ό.π., σελ. 186)\n& Η εξακρίβωση της ιδιότητάς τους γινότανε με δύο μάρτυρες κι απ’ αυτό βγήκε το παρατσούκλι «οι φοιτητές των δύο μαρτύρων». (ΓΑΒΡΙΗΛΙΔΗΣ ΚΩΣΤΑΣ, ό.π., σελ. 186)\n ΓΑΒΡΙΗΛΙΔΗΣ ΚΩΣΤΑΣ, ό.π., σελ. 186\n& Το Εκπαιδευτικό Ταμείο έγινε μετά από πρόταση του δασκάλου Κώστα Γαβριηλίδη σε μια από τις ετήσιες Γενικές Συνελεύσεις του Συλλόγου Καυκασίων. «Σύμφωνα με την απόφαση που πάρθηκε, ολόκληρη η οικονομική ενίσχυση που δόθηκε και θα δίνονταν στους σπουδαστές μας θα εθεωρείτο δάνειο του Ταμείου σ’ αυτούς, που θα το επέστρεφαν σε μηνιαίες δόσεις μετά το διορισμό τους ή την ιδιωτική τους εργασία. Ακόμα τη διαχείριση του ταμείου θα την αναλάμβαναν μετά το τέλος των σπουδών τους οι ίδιοι και θα το ενίσχυαν και με μηνιαία ατομική τους εισφορά. Το σχέδιο αυτό απόβλεπε στο να γίνει το εκπαιδευτικό ταμείο μόνιμη και αυτοτελής οργάνωση, με οικονομικά μέσα αρκετά, τα οποία θα επέτρεπαν την ενίσχυσην των παιδιών των φτωχών αγροτών, που θα είχαν τον πόθο και την προθυμία να πάρουν ανώτερη μόρφωση. Ποιος άλλος αν όχι αυτοί που ευεργετήθηκαν και βοηθήθηκαν από τον κόσμο των προσφύγων έπρεπε να αναλάβει το έργο αυτό στα χέρια του…Πάγιο κεφάλαιο του Ταμείου θα ήταν το δάνειο που δόθηκε στους σπουδαστές και οι μηνιαίες τους εισφορές. Όμως ούτε ο Σύλλογος, ούτε ο Εκπαιδευτικός Σύνδεσμος, αλλά ούτε και οι διάφοροι παράγοντες κι εμείς σαν άτομα θα σταματούσαμε τις προσπάθειές μας στον τομέα ενίσχυσης του ταμείου».\n(ΓΑΒΡΙΗΛΙΔΗΣ ΚΩΣΤΑΣ, ό.π., σελ. 187-188)\n& Το έργο του «Συλλόγου Καυκασίων» θα αναγνωριστεί από τους Καυκάσιους φοιτητές: «Εξ ίσου σημαντικήν προσπάθειαν και οικονομικήν ενίσχυσιν προσέφερε (επί πιστώσει) και ο εν Θεσσαλονίκη λειτουργών τότε Σύλλογος των «Καυκασίων, όστις δια θεατρικών παραστάσεων ποικιλοτρόπως ενίσχυσε και ετόνωσε το ηθικόν των φοιτητών και την οικονομικήν κατάστασιν αυτών και ούτω σχεδόν άπαντες οι φοιτηταί εξήλθον των Ανωτάτων Σχολών μετ’ αντιστοίχων διπλωμάτων».\n(ΜΑΥΡΟΓΕΝΗΣ ΣΤΥΛΙΑΝΟΣ, ό.π., σελ. 167)\n «Οι σπουδάζοντες στο Πολυτεχνείο της Αθήνας, σε αυτό κατά προτίμηση ενεγράφησαν σχεδόν όλοι οι φοιτητές μας και οι απόφοιτοι των Γυμνασίων, ήταν περί τους τριάντα».\n ΜΑΥΡΟΓΕΝΗΣ ΣΤΥΛΙΑΝΟΣ, ό.π., σελ. 164\n ΜΑΥΡΟΓΕΝΗΣ ΣΤΥΛΙΑΝΟΣ, ό.π., σελ. 165-166\n ΓΑΒΡΙΗΛΙΔΗΣ ΚΩΣΤΑΣ, ό.π., σελ. 187\n ΓΑΒΡΙΗΛΙΔΗΣ ΚΩΣΤΑΣ, ό.π., σελ. 188\n ΓΑΒΡΙΗΛΙΔΗΣ ΚΩΣΤΑΣ, ό.π., σελ. 189


Στον εισαγγελέα σήμερα ο 41χρονος που σκότωσε τον φίλο του στη Ν. Αγχίαλο - Τι λένε οι γείτονες\n10:24 πμ, Πέμπτη 18 Ιουλ 2019 10:24 πμ, Πέμπτη 18 Ιουλ 2019\nΣτον εισαγγελέα και τον ανακριτή θα πάει σήμερα ο 41χρονος που για άγνωστο έως τώρα λόγο τράβηξε σουγιά και σκότωσε 38χρονο φίλο του ενώ βρίσκονταν στο σπίτι του στη Νέα Αγχίαλο και διασκέδαζαν.\nΟ δράστης ο οποίος συνελήφθη την Τετάρτη από την Αστυνομία, κατηγορείται για ανθρωποκτονία από πρόθεση σε βαθμό κακουργήματος.\nΌλα έγιναν χθες το απόγευμα σε ένα ημιυπόγειο διώροφης κατοικίας, επί της οδού Χρ. Ευλογημένου, όταν ο 41χρονος οικοδεσπότης φέρεται να τράβηξε σουγιά και για άγνωστους λόγους να έπληξε θανάσιμα τον 38χρονο.\n«Νομίζαμε πως έπεσαν μπουνιές, αλλά να σφαχτούν, δεν το περιμέναμε …»\n«Είχε χαθεί ένα παιδάκι από τη γειτονιά, ο Γιάννης και ακούγαμε φωνές, Γιάννη, Γιάννη. Δεν καταλάβαμε τι είχε συμβεί», δήλωσε μια γειτόνισσα.\nΈκπληκτος για το φονικό δήλωσε και ο ιδιοκτήτης του σπιτιού, που μάλιστα διαμένει στον επάνω όροφο το καλοκαίρι. «Νομίζαμε πως έγινε καβγάς και έπεσαν μπουνιές, άνοιξαν μύτες. Αλλά να σφαχτούν, δεν το περιμέναμε», δήλωσε.